title: Id-Deċiżjoni tal-Kunsill tas-17 ta' Novembru 2003 li toħloq grupp biex jipprepara għall-istabbiliment ta' l-aġenzija fl-oqsma tal-kapaċitajiet ta' żvilupp tad-difiża, ir-riċerka, il-ksib u l-armamenti.

text:
Avviż Legali Importanti

|

32003D0834

Official Journal L 318 , 03/12/2003 P. 0019 - 0021

		Id-Deċiżjoni tal-Kunsilltas-17 ta' Novembru 2003li toħloq grupp biex jipprepara għall-istabbiliment ta' l-aġenzija fl-oqsma tal-kapaċitajiet ta' żvilupp tad-difiża, ir-riċerka, il-ksib u l-armamenti.(2003/834/KE)IL-KUNSILL TA' L-UNJONI EWROPEA,Wara li kkunsidra t-Trattat ta' l-Unjoni Ewropea, partikolarment l-Artikolu 28(1) tiegħu,Wara li kkunsidra t-Trattat li jistabbilixxi l-Komunitajiet Ewropej, partikolarment l-Artikolu 207(2), tiegħu,Billi:(1) Fid-19 u l-20 ta' Ġunju 2003, il-Kunsill Ewropew tat-Tessaloniki "assenja l-entitajiet xierqa tal-Kunsill biex jieħdu l-azzjonijiet neċessarji biex tinħoloq, matul l-2004, aġenzija intergovernattiva fl-oqsam tal-kapaċitajiet ta' żvilupp tad-difiża, ir-riċerka, il-ksib u l-armamenti", li tkun stabbilita taħt l-awtorita' tal-Kunsill u miftuħa għall-parteċipazzjoni ta' l-Istati Membri kollha.(2) L-abbozz tat-Trattat li jistabbilixxi Kostituzzjoni għall-Ewropa elaborata mill-Konvenzjoni Ewropea, kif preżentata matul il-Kunsill Ewropew f'Tessaloniki, jipprovdi għall-istabbiliment ta' Aġenzija Ewropea ta' Armamenti, Riċerka u Kapaċitajiet biex tidentifika ħtiġiet operattivi, tippromwovi miżuri li jilħqu dawk il-ħtiġiet, tikkontribwixxi fl-identifikazzjoni u, meta approprjat, fl-implimentazzjoni ta' kwalunkwe miżura neċessarja biex issaħħaħ il-bażi industrijali u teknoloġika tas-settur tad-difiża, tipparteċipa fid-definizzjoni ta' politika Ewropea ta' kapaċitajiet u armamenti, u tassisti l-Kunsill fil-valutazzjoni tal-iżvilupp ta' kapaċitajiet militari.(3) Bid-Deċiżjoni 2003/664/KE [1] il-Kumitat ta' Rappreżentanti Permanenti stabbilixxa grupp ad hoc ta' preparazzjoni biex iwettaq xogħol li jwassal għall-ħolqien tal-aġenzija.(4) Grupp preparatorju ta' esperti għandu jkun stabbilit sabiex iwettaq aktar xogħol preparatorju għall-istabbiliment tal-aġenzija, skond il-konklużjonijiet tal-Kunsill tas-17 u t-18 ta' Novembru 2003 u r-rapport anness miegħu; dan il-grupp għandu jsostni l-Kunsill u l-entitajiet kompetenti tiegħu fix-xogħol tagħhom għall-istabbiliment ta' l-Aġenzija.IDDEĊIEDA DAN LI ĠEJ:Artikolu 1Grupp ta' Stabbiliment tal-Aġenzija (AET) biex jipprepara l-kondizzjonijiet għat-twaqqif operattiv u l-ħidma tal-aġenzija fil-qasam tal-kapaċitajiet tal-iżvilupp tad-difiża, ir-riċerka, il-ksib u l-armamenti hija hawnhekk stabbilita. Il-mandat, inkluż il-missjoni u l-komposizzjoni ta' l-AET, huwa mfassal fl-Anness ta' din id-Deċiżjoni.Artikolu 2L-AET għandha tkun parti mis-Segretarjat Ġenerali tal-Kunsill. Għandha tkun stabbilita mis-Segreaterju Ġenerali/Rapreżentant Għoli (SG/HR) u għandha taħdem taħt l-awtorita' tiegħu.Artikolu 3Esperti nazzjonali għall-AET għandhom ikunu appoġġjati mill-Istati Membri u mill-Istati fi proċess ta' adeżjoni għas-Segretarjat tal-Kunsill. Il-proċedura u l-kriterji ta' selezzjoni huma mfassla fl-Anness.Artikolu 41. L-Istati Membri u l-Istati fi proċess ta' adeżjoni ser ikopru s-salarji u l-jeddijiet ta' l-esperti nazzjonali tagħhom appoġġjati għall-Kunsill u li jipparteċipaw fl-AET.2. Uffiċjali ta' l-UE li huma appoġġjati għandhom jibqgħu jkunu mħallsa mill-Istituzzjoni tagħhom..3. L-ispejjeż ta' kuljum u dawk amministrattivi ta' l-AET għandhom ikunu kopriti mis-Segretarjat Ġenerali tal-Kunsill bħala kontribuzzjoni in natura.Artikolu 5L-esperti nazzjonali appoġġjati mill-Istati Membri u mill-Istati fi proċess ta' adeżjoni għandhom ikunu kopriti mid-Deċiżjoni tal-Kunsill 2003/479/KE tas-16 ta' Ġunju 2003 dwar regoli applikabbli għall-esperti nazzjonali u persunal militari fuq appoġġ għas-Segretarjat Ġenerali tal-Kunsill [2], mingħajr preġudizzju għall-arranġamenti finanzjarji provduti taħt l-Artikolu 4 ta' din id-Deċiżjoni.Artikolu 6Il-mandat ta' l-AET għandu jintemm hekk kif l-Aġenzija tibda l-funzjoni tagħha, jew fil-31 ta' Diċembru 2004, skond liema minnhom taħbat qabel.Artikolu 7Din id-Deċiżjoni għandha tidħol fis-seħħ fil-ġurnata tal-addozzjoni tagħha. Għandha tkun ippubblikata fil-Ġurnal Uffiċjali ta' l-Unjoni Ewropea.Magħmula fi Brussel, fis-17 ta' Novembru 2003.F'isem il-KunsillIl-PresidentF. Frattini[1] ĠU L 235, 23.09.03, p. 22.[2] ĠU L 160, 28.06.03, p. 72.--------------------------------------------------ANNESSIL-MANDAT TAL-GRUPP TAL-ISTABBILIMENT TAL-AĠENZIJA1. II-grupp tal-Istabbiliment tal-Aġenzija (AET), għandu jipprepara l-kondizzjonijiet għat-twaqqif operattiv u l-ħidma tal-Aġenzija futura, fuq il-bażi tar-rapport mehmuż mal-Konkluzjonijiet tal-Kunsill. L-AET għandu jsostni l-Kunsill u l-entitajiet kompetenti tiegħu fix-xogħol tagħhom għall-istabbiliment tal-Aġenzija. L-AET għandha twettaq xogħol fuq:- l-aspetti finanzjarji, legali u amministrattivi (inlużi l-baġit u l-persunal) tal-istabbiliment tal-Aġenzija u l-organizzazzjoni interna tagħha,- l-istabbiliment ta' l-Aġenzija, partikolarment dwar il-missjonijiet fil-qasam tad-kapaċitajiet tal-iżvilupp tad-difiża, ir-riċerka, il-ksib u l-armamenti.2. Il-Grupp għandu jibda l-funzjoni tiegħu f'Jannar 2004. L-AET teżerċita l-missjoni tagħha taħt is-superviżjoni politika tal-Kunsill, minn fejn tirċievi gwida. F'dawn il-parametri, il-Kap tal-Grupp jirraporta regolarment lil Coreper u lil PSC, permezz tal-grupp ad hoc preperatorju, dwar il-progress fix-xogħol tal-Grupp. L-AET tiġbed fuq il-kompetenza tal-Kumitat Militari tal-UE permezz tal-PSC u, b'mod li jrid ikun definit, tad-Diretturi tal-Armamenti Nazzjonali ta' l-UE.3. Il-grupp għandu jissottometti proposti sa' l-aħħar ta' April 2004 lill-Kunsill permezz tal-grupp ad hoc preparatorju, bil-ħsieb li jkunu adottati deċiżjonijiet neċċessarji mill-Kunsill sa' Ġunju 2004. Dawn għandhom jinkludu l-aspetti amministrattivi u loġistiċi ta' l-Aġenzija futura, il-parametri finanzjarji tagħha u abbozz tal-programm operattiv tagħha. L-AET tkun wetqet il-mandat tagħha hekk kif l-Aġenzija tibda l-funzjoni tagħha, jew fil-31 ta' Diċembru 2004, skond liema minnhom taħbat qabel.4. Il-Grupp mhuwiex entita' preparatorja tal-Kunsill.MISSJONI TA' L-AET5. L-AET Għandha tipprepara, sa l-aħħar ta' April 2004, fuq il-bażi tar-rapport anness mal-Konkluzjonijiet tal-Kunsill tas-17 u tat-18 ta' Novenbru 2003:(a) pjan komprensiv għall-istabbiliment ta' l-Aġenzija, li jkopri:- l-istruttura ta' l-Aġenzija u l-organizzazzjoni,- il-metodi interni ta' xogħol u l-proċeduri li għandhom ikunu adottati mill-Aġenzija biex taqdi l-funzjonijiet u l-kompiti tagħha,- proposti dwar ir-relazzjonijiet ta' xogħol tagħha ma' l-entitajiet tal-Kunsill u l-Kummissjoni,- proposti għal relazzjonijiet approprjati, u pjanijiet għall-iżvilupp tagħhom, ma' l-OCCAR, WEAG/WEAO, L.o.I,- arranġamenti ta' baġit, arranġamenti amministrattivi u ta' persunal (inklużi l-abbozz TORs ta' l-entitajiet kjavi u taħtir, kif neċessarju),- abbozz għall-ewwel programm operattiv għall-oqsma li ġejjin: żvilupp tal-kapaċitajiet tad-difiża; koperazzjoni ta' l-armamenti; tisħiħ tal-bażi tad-difiża industrijali u teknoloġika; ħolqien ta' suq Ewropew ta' tagħmir ta' difiża u l-promozzjoni ta' riċerka,- kalendarju dettaljat u pjan ta' azzjoni għall-implimentazzjoni.(b) elementi għall-abbozz ta' Azzjoni Konġunta li tistabbilixxi l-Aġenzija.IL-KAP U L-KOMPOŻIZZJONI TA' L-AETIl-komposizzjoni tal-Grupp għandha tirrifletti l-erba' oqsma ta' attivita' ta' l-Aġenzija kif imsemmija fil-Konkluzjonijiiet tal-Kunsill Ewropew tat-Tessaloniki.Il-Grupp għandu jkun immexxi minn kap tal-Grupp maħtur minn SG/HR wara konsultazzjonijiet mal-Kunsill u l-Kummissjoni minn fost kandidati proposti mill-Istati Membri, mill-Istati fi proċess ta' adeżjoni u l-istituzzjonijiet tal-UE. Dawn il-kandidati għandhom ikollhom esperjenza xierqa u kompetenza fil-qasam tal-kapaċitajiet tal-iżvilupp tad-difiża, ir-riċerka, il-ksil u l-armamenti, kif ukoll għarfien tajjeb tal-funzjoni ta' l-UE, partikolarment tas-CFSP u tal-ESDP.Il-Grupp ser ikun magħmul minn:- esperti nazzjonali appoġġjati mill-Istati Membri u mill-Istati fi proċess ta' adeżjoni lis-Segretarjat tal-Kunsill skond il-ħtiġiet speċifiċi tal-missjoni,- uffiċjali tal-istituzzjonijiet Ewropej.Il-Kummissjoni ser tappoġġja wieħed jew aktar uffiċjali għall-Grupp.Il-membri tal-grupp ser ikunu magħżula mis-SG/HR b'konsultazzjoni mal-mexxej tal-Grupp, fuq bażi ġeografika l-aktar wiesgħa possibbli u ser jaġixxu f'kapaċita' internazzjonali.Fil-każijiet kollha, reklutaġġ ser ikun indirizzat biex ikun żgurat lill-Grupp is-servizzi ta' persunal ta' l-ogħla standard ta' abilita' u effiċjenza.--------------------------------------------------


title: 2008/268/KE: Deċiżjoni tal-Kunsill tas- 17 ta’ Marzu 2008 li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, rigward l-awditur estern ta’ Suomen Pankki

text:
               27.3.2008

               MT

               Il-Ġurnal Uffiċjali ta’ l-Unjoni Ewropea

               L 85/8

         DEĊIŻJONI TAL-KUNSILL
   tas-17 ta’ Marzu 2008
   li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, rigward l-awditur estern ta’ Suomen Pankki
   (2008/268/KE)
   IL-KUNSILL TA’ L-UNJONI EWROPEA,
   Wara li kkunsidra l-Protokoll dwar l-Istatut tas-Sistema Ewropea tal-Banek Ċentrali u tal-Bank Ċentrali Ewropew anness mat-Trattat li jistabbilixxi l-Komunità Ewropea, u b’mod partikolari l-Artikolu 27.1 tiegħu,
   Wara li kkunsidra r-Rakkomandazzjoni BĊE/2008/1 tal-Bank Ċentrali Ewropew tat-28 ta’ Jannar 2008 lill-Kunsill ta’ l-Unjoni Ewropea dwar l-awditur estern ta’ Suomen Pankki (1),
   Billi:

               (1)

               Il-kontijiet tal-Bank Ċentrali Ewropew (BĊE) u tal-banek ċentrali nazzjonali ta’ l-Eurosistema għandhom jiġu vverifikati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill ta’ l-Unjoni Ewropea.

               (2)

               Ġaladarba l-mandat ta’ l-awditur estern ta’ bħalissa ta’ Suomen Pankki jispiċċa wara l-verifika għas-sena finanzjarja 2007, jeħtieġ li jinħatar awditur estern mis-sena finanzjarja 2008.

               (3)

               Suomen Pankki għażel lill-KPMG Oy Ab bħala l-awdituri esterni tiegħu għas-snin finanzjarji 2008 sa 2012.

               (4)

               Il-Kunsill Regolatorju tal-BĊE irrakkomanda li KPMG Oy Ab għandu jinħatar bħala l-awditur estern ta’ Suomen Pankki għas-snin finanzjarji 2008 sa 2012.

               (5)

               Huwa xieraq li tiġi segwita r-rakkomandazzjoni tal-Kunsill Regolatorju tal-BĊE u li tiġi emendata d-Deċiżjoni tal-Kunsill 1999/70/KE (2) kif meħtieġ,

         IDDEĊIEDA KIF ĠEJ:
   Artikolu 1
   L-Artikolu 1(11) tad-Deċiżjoni 1999/70/KE għandu jiġi sostitwit b’dan li ġej:

      “11.   KPMG Oy Ab hija b’dan approvata bħala l-awditur estern ta’ Suomen Pankki għas-snin finanzjarji 2008 sa 2012.”

   Artikolu 2
   Din id-Deċiżjoni għandha tiġi nnotifikata lill-BĊE.
   Artikolu 3
   Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.

      Magħmula fi Brussell, 17 ta’ Marzu 2008.

            Għall-Kunsill

            Il-President

         I. JARC

      (1)  ĠU C 29, 1.2.2008, p. 1.

      (2)  ĠU L 22, 29.1.1999, p. 69. Id-Deċiżjoni kif emendata l-aħħar bid-Deċiżjoni 2007/883/KE (ĠU L 346, 29.12.2007, p. 20).


title: Deċiżjoni tal-Kunsill 2012/811/PESK tal- 20 ta’ Diċembru 2012 li temenda d-Deċiżjoni 2010/788/PESK dwar miżuri restrittivi kontra r-Repubblika Demokratika tal-Kongo

text:
               21.12.2012

               MT

               Il-Ġurnal Uffiċjali tal-Unjoni Ewropea

               L 352/50

         DEĊIŻJONI TAL-KUNSILL 2012/811/PESK
   tal-20 ta’ Diċembru 2012
   li temenda d-Deċiżjoni 2010/788/PESK dwar miżuri restrittivi kontra r-Repubblika Demokratika tal-Kongo
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Billi:

               (1)

               Fl-20 ta’ Diċembru 2010, il-Kunsill adotta d-Deċiżjoni 2010/788/PESK (1) li timponi miżuri restrittivi kontra r-Repubblika Demokratika tal-Kongo.

               (2)

               Ir-Riżoluzzjoni tal-Kunsill tas-Sigurtà tan-Nazzjonijiet Uniti (UNSCR) 2078 (2012) tat-28 ta’ Novembru 2012 emendat il-kriterji biex persuni u entitajiet jiġu inklużi ma’ dawk soġġetti għall-miżuri restrittivi mniżżla fil-paragrafi 9 u 11 tal-UNSCR 1807 (2008).

               (3)

               UNSCR 2078 (2012) żiedet ukoll eżenzjoni oħra għall-miżuri mniżżla fil-paragrafu 9 tal-UNSCR 1807 (2008).

               (4)

               Fit-12 u t-30 ta’ Novembru 2012, il-Kumitat tas-Sanzjonijiet li twaqqaf skont l-UNSCR 1533 (2004) żied persuni oħrajn mal-lista ta’ persuni u entitajiet soġġetti għal miżuri restrittivi.

               (5)

               Id-Deċiżjoni 2010/788/PESK għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2010/788/PESK hija b’dan emendata kif ġej:

               (1)

               L-Artikolu 3 jiġi sostitwit b’dan li ġej:
               “Artikolu 3
               Il-miżuri restrittivi kif previsti fl-Artikoli 4(1) u 5(1) u (2) għandhom jiġu imposti kontra l-persuni u, kif ikun adatt, l-entitajiet li ġejjin, indikati mill-Kumitat tas-Sanzjonijiet:

                           —

                           persuni jew entitajiet li jaġixxu bi ksur tal-embargo fuq l-armi u l-miżuri relatati kif imsemmijin fl-Artikolu 1,

                           —

                           mexxejja politiċi u militari ta’ gruppi armati barranin li joperaw fir-RDK li jimpedixxu d-diżarm u r-ripatrijazzjoni volontarja jew is-sistemazzjoni mill-ġdid ta’ kumbattenti li jappartjenu lil dawk il-gruppi,

                           —

                           mexxejja politiċi u militari ta’ milizzji Kongoliżi li jirċievu appoġġ minn barra r-RDK, li jimpedixxu l-parteċipazzjoni tal-kombattenti tagħhom fil-proċessi tad-diżarmament, id-demobilitazzjoni u r-reintegrazzjoni,

                           —

                           mexxejja politiċi u militari li joperaw fir-RDKu li jirreklutaw jew jużaw it-tfal f’kunflitti armati kuntrarju għal-liġi internazzjonali applikabbli,

                           —

                           individwi jew entitajiet li joperaw fir-RDK u jwettqu ksur serju tal-liġi li jinvolvi tfal jew nisa fil-mira f’sitwazzjonijiet ta’ kunflitt armat, inkluż qtil u mankament, vjolenza sesswali, ħtif u spostament furzat,

                           —

                           individwi jew entitajiet li jfixklu l-aċċess għall-assistenza umanitarja jew id-distribuzzjoni tagħha fil-parti tal-Lvant tar-RDK,

                           —

                           individwi jew entitajiet li b’mod illegali jappoġġaw lill-gruppi armati fil-parti tal-Lvant tar-RDK permezz tal-kummerċ illeċitu tar-riżorsi naturali, inkluż id-deheb,

                           —

                           individwi jew entitajiet li jaġixxu f’isem individwu jew entità nnominata jew diretti minnha jew ikkontrollati minn individwu nnominat,

                           —

                           individwi jew entitajiet li jippjanaw, jiffinanzjaw jew jieħdu sehem f’attakki kontra l-forzi taż-żamma tal-paċi tal-Missjoni tal-Organizzazzjoni tan-Nazzjonijiet Uniti għall-Istabbilizzazzjoni tar-RDK (MONUSCO).

                     Il-persuni u l-entitajiet rilevanti huma elenkati fl-Anness.”.

               (2)

               Fl-Artikolu 4(3), qed tiżdied il-frażi li ġejja wara l-punt (c):
               “jew meta tali dħul jew transitu jkun meħtieġ biex jitwettaq il-proċess ġudizzjarju.”.

         Artikolu 2
   Il-persuni elenkati fl-Anness għal din id-Deċiżjoni għandhom jiżdiedu mal-lista ta’ persuni li tinsab fl-Anness għad-Deċiżjoni 2010/788/PESK.
   Artikolu 3
   Din id-Deċiżjoni għandha tidħol fis-seħħ fid-data tal-pubblikazzjoni tagħha fil-Ġurnal Uffiċjali tal-Unjoni Ewropea.

      Magħmul fi Brussell, l-20 ta’ Diċembru 2012.

            Għall-Kunsill

            Il-President

         E. FLOURENTZOU

      (1)  ĠU L 336, 21.12.2010, p. 30.

      ANNESS

         PERSUNI MSEMMIJIN FL-ARTIKOLU 2

                  Isem

                  Psewdonimu

                  Data tat-twelid/post tat-twelid

                  Informazzjoni ta’ identifikazzjoni

                  Raġunijiet

                  Data tal-inklużjoni

                  MAKENGA, Sultani

                  Kurunell Sultani Makenga
                  Emmanuel Sultani Makenga

                  fil-25 ta’ Diċembru 1973.
                  Rutshuru, ir-Repubblika Demokratika tal-Kongo

                  Kongoliż
                  Mexxej militari tal-grupp Mouvement du 23 Mars (M23) li jopera fir-Repubblika Demokratika tal-Kongo.

                  Sultani Makenga huwa mexxej militari tal-grupp Mouvement du 23 Mars (M23) li jopera fir-Repubblika Demokratika tal-Kongo (RDK). Bħala mexxej ta’ M23 (magħruf ukoll bħala l-Armata Rivoluzzjonarja Kongoliża), Sultani Makenga wettaq u huwa responsabbli għal ksur serju tal-liġi internazzjonali li jinvolvi nisa u tfal fil-mira f’sitwazzjonijiet ta’ kunflitti armati, inkluż qtil u mankament, vjolenza sesswali, ħtif, u spostament furzat. Huwa kien ukoll responsabbli għal ksur tal-liġi internazzjonali relatat mal-azzjonijiet ta’ M23 fir-reklutaġġ u l-użu ta’ tfal f’kunflitti armati fir-RDK.
                  Taħt il-kmand ta’ Sultani Makenga, M23 wettaq atroċitajiet estensivi kontra l-popolazzjoni ċivili tar-RDK. Skont xhieda u rapporti, il-militanti li joperaw taħt il-kmand ta’ Sultani Makenga wettqu stupri madwar it-territorju ta’ Rutshuru kontra nisa u tfal, li wħud minnhom kien għad kellhom biss 8 snin, bħala parti minn politika biex jikkonsolidaw il-kontroll fit-territorju ta’ Rutshuru. Taħt il-kmand ta’ Makenga, M23 għamel kampanji estensivi ta’ reklutaġġ furzat ta’ tfal fir-RDK u fir-reġjun, kif ukoll qatel, immanka, u darab għexieren ta’ tfal. Ħafna mir-rekluti tfal furzati kienu taħt l-età ta’ 15-il sena. Makenga ġie rrappurtat ukoll li rċieva armi u materjal relatat fi ksur ta’ miżuri meħuda mir-RDK biex timplimenta l-embargo fuq l-armi, inklużi ordinanzi domestiċi fuq l-importazzjoni u l-pussess ta’ armi u materjal relatat. L-azzjonijiet ta’ Makenga bħala l-mexxej ta’ M23 inkludew ksur serju tal-liġi internazzjonali u atroċitajiet kontra l-popolazzjoni ċivili tar-RDK, u iggravaw il-kundizzjonijiet ta’ nuqqas ta’ sigurtà, spostament, u kunflitt fir-reġjun.

                  12.11.2012

                  NGARUYE WA MYAMURO, Baudoin

                  Kurunell Baudoin NGARUYE

                  1978,
                  Lusamambo, it-territorju ta’ Lubero, ir-Repubblika Demokratika tal-Kongo.

                  Mexxej militari tal-Mouvement du 23 Mars (M23)
                  FARDC ID: 1-78-09-44621-80

                  F’April 2012, Ngaruye mexxa l-irvell tas-CNDP, magħruf bħala l-Mouvement du 23 Mars (M23), taħt l-ordnijiet tal-Ġeneral Ntaganda. Bħalissa huwa għandu t-tielet l-ogħla kariga fost il-kmandanti militari fl-M23. Il-Grupp ta’ esperti dwar ir-RDK kienu rrakkomandaw preċendentament li jiġi inkluż fil-lista fl-2008 u l-2009. Huwa responsabbli għal u wettaq ksur serju tad-drittijiet tal-bniedem u l-liġi internazzjonali. Huwa rrekluta u ħarreġ mijiet ta’ tfal bejn l-2008 u l-2009 u mbagħad lejn tmiem l-2010 għall-M23. Huwa wettaq qtil, mankament u ħtif, ħafna drabi bin-nisa jkunu fil-mira. Huwa responsabbli għal eżekuzzjonijiet u tortura tad-diżerturi fl-M23. Fl-2009, fil-Forzi Armati tar-Repubblika Demokratika tal-Kongo (FARDC), huwa ta l-ordnijiet biex jinqatlu l-irġiel kollha fil-villaġġ ta’ Shalio, f’Walikale. Huwa pprovda wkoll armi, munizzjon u salarji f’Masisi u Walikale taħt ordnijiet diretti mingħand Ntaganda. Fl-2010 orkestra l-ispostament furzat u l-esproprjazzjoni tal-popolazzjonijiet fiż-żona ta’ Lukopfu. Huwa kien ukoll involut b’mod estensiv fin-netwerks kriminali fi ħdan il-FARDC li jagħmlu qligħ mill-kummerċ minerali li wassal għal tensjonijiet u vjolenza mal-Kurunell Innocent Zimurinda fl-2011.

                  30.11.2012

                  KAINA, Innocent

                  Kurunell Innocent KAINA
                  “India Queen”

                  Bunagana, it-territorju ta’ Rutshuru, ir-Repubblika Demokratika tal-Kongo

                  Innocent Kaina bħalissa huwa Kmandant Settorjali fil-Mouvement du 23 Mars (M23). Huwa responsabbli għal u wettaq ksur serju tad-drittijiet tal-bniedem u tal-liġi internazzjonali. F’Lulju 2007 it-Tribunal Militari tal-Gwarniġġjon ta’ Kinxasa sab lil Kaina responsabbli għal atti kriminali kontra l-umanità li saru fid-Distrett ta’ Ituri, bejn Mejju 2003 u Diċembru 2005. Huwa nħeles fl-2009 bħala parti mill-ftehim ta’ paċi bejn il-gvern Kongoliż u s-CNDP. Fi ħdan il-FARDC fl-2009, huwa kien ħati ta’ eżekuzzjonijiet, ħtif u mankamenti fit-territorju ta’ Masisi. Bħala Kmandant taħt it-tmexxija tal-Ġeneral Ntaganda, huwa ta bidu għall-irvell tal-ex-CNDP fit-territorju ta’ Rutshuru f’April 2012. Huwa żgura s-sigurtà ta’ dawk li rvellaw li kienu minn Masisi. Bejn Mejju u Awwissu 2012, huwa mexxa r-reklutaġġ u t-taħriġ ta’ aktar minn 150 tifel u tifla għar-ribelljoni tal-M23, u spara lis-subien li ppruvaw jaħarbu. F’Lulju 2012 vjaġġa lejn Berunda u Degho għal attivitajiet ta’ mobilizzazzjoni u reklutaġġ għall-M23.

                  30.11.2012


title: 2009/552/KE,Euratom: Deċiżjoni tal-Kunsill tas- 16 ta’ Lulju 2009 li taħtar Membru ġdid tal-Kummissjoni tal-Komunitajiet Ewropej

text:
               17.7.2009

               MT

               Il-Ġurnal Uffiċjali tal-Unjoni Ewropea

               L 185/23

         DEĊIŻJONI TAL-KUNSILL
   tas-16 ta’ Lulju 2009
   li taħtar Membru ġdid tal-Kummissjoni tal-Komunitajiet Ewropej
   (2009/552/KE, Euratom)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari t-tieni paragrafu tal-Artikolu 215 tiegħu,
   Wara li kkunsidra t-Trattat li jistabbilixxi l-Komunità Ewropea għall-Enerġija Atomika, u b’mod partikolari t-tieni paragrafu ta’ l-Artikolu 128 tiegħu,
   Billi:
   f'ittra datata 5 ta’ Lulju 2009, is-Sur Louis MICHEL irriżenja mill-kariga tiegħu bħala Membru tal-Kummissjoni b’effett mill-14 ta’ Lulju 2009. Huwa għandu jiġi sostitwit għall-bqija tal-mandat tiegħu,
   IDDEĊIEDA KIF ĠEJ:
   Artikolu 1
   Is-Sur Karel DE GUCHT huwa b'dan maħtur membru tal-Kummissjoni għall-perijodu mis-17 ta’ Lulju 2009 sal-31 ta' Ottubru 2009.
   Artikolu 2
   Din id-Deċiżjoni għandha jkollha effett fis-17 ta’ Lulju 2009.
   Artikolu 3
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, is-16 ta’ Lulju 2009.

            Għall-Kunsill

            Il-President

         C. BILDT


title: Id-Deċiżjoni tal-Kunsill tat-28 ta' Mejju 1996 dwar il-konklużjoni ta' arranġamenti amministrattivi dwar il-kummerċ fi prodotti tat-tessuti bejn il-Komunità Ewropea u ċerti membri ta' l-Organizzazzjoni Dinjija tal-Kummerċ

text:
Avviż Legali Importanti

|

31996D0415

Official Journal L 173 , 11/07/1996 P. 0001 - 0053

		Id-Deċiżjoni tal-Kunsilltat-28 ta' Mejju 1996dwar il-konklużjoni ta' arranġamenti amministrattivi dwar il-kummerċ fi prodotti tat-tessuti bejn il-Komunità Ewropea u ċerti membri ta' l-Organizzazzjoni Dinjija tal-Kummerċ(96/415/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l- l-Artikolu 113, flimkien ma' l-ewwel sentenza ta' l-Artikolu 228(2) tiegħu.Wara li kkunsidra l-proposta mill-Kummissjoni,Billi l-Kummissjoni nnegozjat arranġamenti amministrattivi dwar il-kummerċ fi prodotti tat-tessuti fil-forma ta' Minuti Miftiehma jew Tpartit ta' Noti ma' ċerti Membri ta' l-Organizzazzjoni Dinjija tal-Kummerċ li, bħala "arranġamenti amministrattivi" fl-iskop tat-tifsira ta' l-Artikolu 2 (17) tal-Ftehim WTO, tirriproduċi d-dispożizzjonijiet rilevanti ta' ftehim bilaterali li kienu saru qabel li jkopru l-kummerċ fi prodotti tat-tessuti taħt l-Arranġament Multifibriku (MFA);Billi dawn l-arranġamenti amministrattivi dwar il-kummerċ fi prodotti tat-tessuti għandhom jiġu approvati,IDDEĊIDA KIF ĠEJ:Artikolu 1L-arranġamenti amministrattivi dwar il-kummerċ fi prodotti tat-tessuti bejn il-Komunità Ewropea u pajjiżi terzi mniżżla fl-Anness għal din id-Deċiżjoni għandhom jiġu approvati għan-nom tal-Komunità.It-testi ta' l-arranġamenti amministrattivi dwar il-kummerċ u prodotti tat-tessuti huma mehmuża ma' din id-Deċiżjoni.Artikolu 2Il-President tal-Kunsill huwa hawnhekk awtorizzat li jinnomina l-persuna bil-poter li tiffirma' l-arranġamenti amministrattivi li għalihom hemm referenza fl-Artikolu 1 sabiex jorbot lill-Komunità.Magħmula fi Brussel, fit-28 ta' Mejju 1996.Għall-KunsillIl-PresidentR. Serri--------------------------------------------------ANNESSLista ta' pajjiżiL-ArgentinaIl-BangladexxIl-Hong KongL-IndjaL-IndoneżjaIl-MakawIl-MalażjaIl-PakistanIl-PeruIl-FilippiniIs-SingaporIl-Korea ta' TaħtIs-Sri LankaIt-Tajlandja--------------------------------------------------


title: 2013/523/UE: Deċiżjoni tal-Kunsill tat- 18 ta’ Ottubru 2013 dwar l-iffirmar, f’isem l-Unjoni Ewropea, tal-Memorandum ta’ Qbil rivedut mal-Istati Uniti tal-Amerika Rigward l-Importazzjoni taċ-Ċanga ġejja minn Annimali li Ma Jkunux Ġew Ittrattati b’Ċerti Ormoni tat-Tkabbir u Rigward id-Dazji Ogħla Applikati mill-Istati Uniti għal Ċerti Prodotti tal-Unjoni Ewropea

text:
               24.10.2013

               MT

               Il-Ġurnal Uffiċjali tal-Unjoni Ewropea

               L 282/35

         DEĊIŻJONI TAL-KUNSILL
   tat-18 ta’ Ottubru 2013
   dwar l-iffirmar, f’isem l-Unjoni Ewropea, tal-Memorandum ta’ Qbil rivedut mal-Istati Uniti tal-Amerika Rigward l-Importazzjoni taċ-Ċanga ġejja minn Annimali li Ma Jkunux Ġew Ittrattati b’Ċerti Ormoni tat-Tkabbir u Rigward id-Dazji Ogħla Applikati mill-Istati Uniti għal Ċerti Prodotti tal-Unjoni Ewropea
   (2013/523/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Il-Fażi 2 tal-Memorandum ta’ Qbil bejn l-Istati Uniti tal-Amerika u l-Kummissjoni Ewropea Rigward l-Importazzjoni taċ-Ċanga ġejja minn Annimali li Ma Jkunux Ġew Ittrattati b’Ċerti Ormoni tat-Tkabbir u Rigward id-Dazji Ogħla Applikati mill-Istati Uniti għal Ċerti Prodotti tal-Komunitajiet Ewropej (l-“MoU”), adottat bejn l-Istati Uniti u l-Komunità Ewropea fit-13 ta’ Mejju 2009 u approvat mill-Kunsill tal-Unjoni Ewropea bħala ftehim internazzjonali tal-Unjoni, intemmet fl-1 ta’ Awwissu 2013.

               (2)

               Huwa fl-interess tal-Unjoni li testendi l-Fażi 2 tal-MoU filwaqt li tibqa’ tfittex riżoluzzjoni tad-disputa tad-WTO, Komunitajiet Ewropej — Miżuri li Jikkonċernaw il-Laħam u Prodotti tal-Laħam (Ormoni).

               (3)

               Il-Kummissjoni nnegozjat abbozz ta’ emendi għall-MoU għal dan il-għan, f’konformità mal-awtorizzazzjoni ta’ negozjar espressa fih.

               (4)

               L-MoU rivedut għandu jiġi ffirmat,

         ADOTTA DIN ID-DEĊIŻJONI:
   Artikolu 1
   L-iffirmar, f’isem l-Unjoni, tal-Memorandum ta’ Qbil rivedut mal-Istati Uniti tal-Amerika Rigward l-Importazzjoni taċ-Ċanga ġejja minn Annimali li Ma Jkunux Ġew Ittrattati b’Ċerti Ormoni tat-Tkabbir u Rigward id-Dazji Ogħla Applikati mill-Istati Uniti għal Ċerti Prodotti tal-Unjoni Ewropea (l-“MoU rivedut”) huwa b’dan awtorizzat soġġett għall-konklużjoni tal-MoU rivedut imsemmi.
   It-test tal-MoU rivedut huwa mehmuż ma’ din id-Deċiżjoni (1).
   Artikolu 2
   Il-President tal-Kunsill huwa b’dan awtorizzat jinnomina l-persuna jew persuni li jkollhom is-setgħa li jiffirmaw l-MoU rivedut f’isem l-Unjoni.
   Artikolu 3
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fil-Lussemburgu, it-18 ta’ Ottubru 2013.

            Għall-Kunsill

            Il-President

         L. LINKEVIČIUS

      (1)  It-test tal-MoU rivedut se jiġi ppubblikat flimkien mad-deċiżjoni dwar il-konklużjoni tiegħu.


title: 2014/243/UE: Deċiżjoni tal-Kunsill tal- 14 ta' April 2014 dwar l-iffirmar, f'isem l-Unjoni, tal-Konvenzjoni Ewropea dwar il-protezzjoni legali tas-servizzi bbażati fuq, jew jikkonsistu minn, aċċess kondizzjonali

text:
               30.4.2014

               MT

               Il-Ġurnal Uffiċjali tal-Unjoni Ewropea

               L 128/61

         DEĊIŻJONI TAL-KUNSILL
   tal-14 ta' April 2014
   dwar l-iffirmar, f'isem l-Unjoni, tal-Konvenzjoni Ewropea dwar il-protezzjoni legali tas-servizzi bbażati fuq, jew jikkonsistu minn, aċċess kondizzjonali

      (2014/243/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4) tiegħu, flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fis-16 ta' Lulju 1999, il-Kunsill awtorizza lill-Kummissjoni sabiex tinnegozja fi ħdan il-Kunsill tal-Ewropa, f'isem il-Komunità Ewropea, konvenzjoni dwar il-protezzjoni legali tas-servizzi bbażati fuq, jew jikkonsistu minn, aċċess kondizzjonali.

               (2)

               Il-Konvenzjoni Ewropea dwar il-protezzjoni legali tas-servizzi bbażati fuq, jew jikkonsistu minn, aċċess kondizzjonali (“il-Konvenzjoni”) ġiet adottata mill-Kunsill tal-Ewropa fl-24 ta' Jannar 2001.

               (3)

               Il-Konvenzjoni tistabbilixxi qafas regolatorju li huwa kważi identiku għal dak stabbilit fid-Direttiva 98/84/KE tal-Parlament Ewropew u tal-Kunsill (1).

               (4)

               Il-Konvenzjoni daħlet fis-seħħ fl-1 ta' Lulju 2003 u hija miftuħa għall-iffirmar mill-Unjoni Ewropea.

               (5)

               L-iffirmar tal-Konvenzjoni ser jgħin biex l-applikazzjoni ta' dispożizzjonijiet simili għal dawk tad-Direttiva 98/84/KE tiġi estiża lil hinn mill-fruntieri tal-Unjoni, u jistabbilixxi liġi dwar servizzi bbażati fuq aċċess kondizzjonali li tkun applikabbli fil-kontinent Ewropew kollu.

               (6)

               Il-Konvenzjoni għandha tiġi ffirmata f'isem l-Unjoni, soġġett għall-konklużjoni tagħha f'data ulterjuri,

         ADOTTA DIN ID-DEĊIŻJONI:
   Artikolu 1
   L-iffirmar tal-Konvenzjoni Ewropea dwar il-protezzjoni legali tas-servizzi bbażati fuq, jew jikkonsistu minn aċċess kondizzjonali (2), huwa b'dan awtorizzat f'isem l-Unjoni, soġġett għall-konklużjoni tal-Konvenzjoni.
   Artikolu 2
   Il-President tal-Kunsill huwa b'dan awtorizzat, f'isem l-Unjoni, jinnomina l-persuna(i) awtorizzata(i) sabiex tiffirma/jiffirmaw il-Konvenzjoni.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, l-14 ta' April 2014.

            Għall-Kunsill

            Il-President

         A. TSAFTARIS

      (1)  Id-Direttiva 98/84/KE tal-Parlament Ewropew u tal-Kunsill tal-20 ta' Novembru 1998 dwar il-protezzjoni legali ta' servizzi bbażati fuq, jew li jikkonsistu minn, aċċess kondizzjonali (ĠU L 320, 28.11.1998, p. 54).

      (2)  It-test tal-Konvenzjoni ġie ppubblikat fil-ĠU L 336, 20.12.2011, p. 2.


title: Deċiżjoni tal-Kunsill (UE) 2015/710 tal-21 ta' April 2015 dwar il-pożizzjoni li għandha tiġi adottata f'isem l-Unjoni Ewropea fil-Kumitat Konġunt stabbilit bil-Ftehim bejn il-Komunità Ewropea tal-Faħam u l-Azzar u r-Repubblika tat-Turkija dwar il-kummerċ fil-prodotti koperti bit-Trattat li jistabbilixxi l-Komunità Ewropea tal-Faħam u l-Azzar, fir-rigward tas-sostituzzjoni tal-Protokoll 1 għal dak il-Ftehim, li jikkonċerna d-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva, bi protokoll ġdid li, fir-rigward tar-regoli tal-oriġini, jirreferi għall-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji

text:
                  1.5.2015

                  MT

                  Il-Ġurnal Uffiċjali tal-Unjoni Ewropea

                  L 113/53

            DEĊIŻJONI TAL-KUNSILL (UE) 2015/710
      tal-21 ta' April 2015
      dwar il-pożizzjoni li għandha tiġi adottata f'isem l-Unjoni Ewropea fil-Kumitat Konġunt stabbilit bil-Ftehim bejn il-Komunità Ewropea tal-Faħam u l-Azzar u r-Repubblika tat-Turkija dwar il-kummerċ fil-prodotti koperti bit-Trattat li jistabbilixxi l-Komunità Ewropea tal-Faħam u l-Azzar, fir-rigward tas-sostituzzjoni tal-Protokoll 1 għal dak il-Ftehim, li jikkonċerna d-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva, bi protokoll ġdid li, fir-rigward tar-regoli tal-oriġini, jirreferi għall-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4) flimkien mal-Artikolu 218(9) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  Il-Protokoll 1 għall-Ftehim bejn il-Komunità Ewropea tal-Faħam u l-Azzar u r-Repubblika tat-Turkija dwar il-kummerċ fi prodotti koperti mit-Trattat li jistabbilixxi l-Komunità Ewropea tal-Faħam u l-Azzar (1) (il-“Ftehim”), jikkonċerna d-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva (il-“Protokoll 1”).

                  (2)

                  Il-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji (2) (il-“Konvenzjoni”) tistabbilixxi dispożizzjonijiet dwar l-oriġini ta' prodotti kkummerċjati skont il-Ftehimiet rilevanti konklużi bejn il-Partijiet Kontraenti.

                  (3)

                  L-Unjoni u t-Turkija ffirmaw il-Konvenzjoni fil-15 ta' Ġunju 2011 u fl-4 ta' Novembru 2011 rispettivament.

                  (4)

                  L-Unjoni u t-Turkija ddepożitaw l-istrumenti tagħhom ta' aċċettazzjoni għand id-depożitarju tal-Konvenzjoni fis-26 ta' Marzu 2012 u fl-4 ta' Diċembru 2013 rispettivament. B'konsegwenza ta' dan, bl-applikazzjoni tal-Artikolu 10(3) tal-Konvenzjoni, il-Konvenzjoni daħlet fis-seħħ fir-rigward tal-Unjoni u tat-Turkija fl-1 ta' Mejju 2012 u fl-1 ta' Ottubru 2014 rispettivament.

                  (5)

                  L-Artikolu 6 tal-Konvenzjoni jistipula li kull Parti Kontraenti għandha tieħu miżuri xierqa biex tiżgura li l-Konvenzjoni tiġi applikata b'mod effettiv. Għal dak il-għan, il-Kumitat Konġunt stabbilit mill-Ftehim għandu jadotta deċiżjoni li tissostitwixxi l-Protokoll 1 bi protokoll ġdid li, fir-rigward tar-regoli tal-oriġini, jirreferi għall-Konvenzjoni.

                  (6)

                  Il-pożizzjoni tal-Unjoni fil-Kumitat Konġunt għandha għalhekk tkun ibbażata fuq l-abbozz ta' deċiżjoni mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tiġi adottata f'isem l-Unjoni Ewropea fil-Kumitat Konġunt stabbilit mill-Ftehim bejn il-Komunità Ewropea tal-Faħam u l-Azzar u r-Repubblika tat-Turkija dwar il-kummerċ fil-prodotti koperti bit-Trattat li jistabbilixxi l-Komunità Ewropea tal-Faħam u l-Azzar, fir-rigward tas-sostituzzjoni tal-Protokoll 1 għal dak il-Ftehim, li jikkonċerna d-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva, bi Protokoll ġdid li, fir-rigward tar-regoli tal-oriġini, jirreferi għall-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji, għandha tkun ibbażata fuq l-abbozz ta' deċiżjoni tal-Kumitat Konġunt mehmuż ma' din id-Deċiżjoni.
      Ir-rappreżentanti tal-Unjoni fil-Kunsill ta' Assoċjazzjoni jistgħu jaqblu dwar tibdil minuri fl-abbozz tad-deċiżjoni tal-Kunsill ta' Assoċjazzjoni, mingħajr deċiżjoni ulterjuri tal-Kunsill.
      Artikolu 2
      Id-deċiżjoni tal-Kumitat Konġunt għandha tiġi ppubblikata f'Il-Ġurnal Uffiċjali tal-Unjoni Ewropea.
      Artikolu 3
      Din id-Deċiżjoni tidħol fis-seħħ fid-data tal-adozzjoni tagħha.

         Magħmul fil-Lussemburgu, il-21 ta' April 2015.

               Għall-Kunsill

               Il-President

            E. RINKĒVIČS

         (1)  ĠU L 227, 7.9.1996, p. 3.

         (2)  ĠU L 54, 26.2.2013, p. 4.

         ABBOZZ
         DEĊIŻJONI Nru … TAL-KUMITAT KONĠUNT UE-TURKIJA
         ta'
         li tisosstiwixxi l-Protokoll 1 għall-Ftehim bejn il-Komunità Ewropea tal-Faħam u l-Azzar u r-Repubblika tat-Turkija dwar il-kummerċ fi prodotti koperti mit-Trattat li jistabbilixxi l-Komunità Ewropea tal-Faħam u l-Azzar, li jikkonċerna d-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva
         Il-KUMITAT KONĠUNT UE-Turkija
         Wara li kkunsidra l-Ftehim bejn il-Komunità Ewropea tal-Faħam u l-Azzar u r-Repubblika tat-Turkija dwar il-kummerċ ta' prodotti koperti mit-Trattat li jistabbilixxi l-Komunità Ewropea tal-Faħam u l-Azzar (1), u b'mod partikolari l-Artikolu 6(2) tiegħu,
         Wara li kkunsidra l-Protokoll 1 għall-Ftehim bejn il-Komunità Ewropea tal-Faħam u l-Azzar u r-Repubblika tat-Turkija dwar il-kummerċ fi prodotti koperti mit-Trattat li jistabbilixxi l-Komunità Ewropea tal-Faħam u l-Azzar, li jikkonċerna d-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva,
         Billi:

                     (1)

                     L-Artikolu 6(2) tal-Ftehim bejn il-Komunità Ewropea tal-Faħam u l-Azzar u r-Repubblika tat-Turkija dwar il-kummerċ ta' prodotti koperti mit-Trattat li jistabbilixxi l-Komunità Ewropea tal-Faħam u l-Azzar (il-“Ftehim”) jirreferi għall-Protokoll 1 għall-Ftehim (il-“Protokoll 1”) li jistabbilixxi r-regoli tal-oriġini u jipprovdi għall-akkumulazzjoni ta' oriġini bejn l-Unjoni, it-Turkija u Partijiet Kontraenti oħrajn għall-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji (2) (il-“Konvenzjoni”).

                     (2)

                     L-Artikolu 39 tal-Protokoll 1 jipprevedi li l-Kumitat Konġunt stabbilit skont l-Artikolu 14 tal-Ftehim jista' jiddeċiedi li jemenda d-dispożizzjonijiet ta' dak il-protokoll.

                     (3)

                     Il-Konvenzjoni għandha l-għan li tissostitwixxi l-protokolli dwar ir-regoli tal-oriġini attwalment fis-seħħ fost il-pajjiżi taż-żona pan-Ewro-Mediterranja b'att legali wieħed.

                     (4)

                     L-Unjoni u t-Turkija ffirmaw il-Konvenzjoni fil-15 ta' Ġunju 2011 u fl-4 ta' Novembru 2011 rispettivament.

                     (5)

                     L-Unjoni u t-Turkija ddepożitaw l-istrumenti tagħhom ta' aċċettazzjoni għand id-depożitarju tal-Konvenzjoni fis-26 ta' Marzu 2012 u fl-4 ta' Diċembru 2013 rispettivament. B'konsegwenza ta' dan, bl-applikazzjoni tal-Artikolu 10(3) tal-Konvenzjoni, il-Konvenzjoni daħlet fis-seħħ fir-rigward tal-Unjoni Ewropea u tat-Turkija fl-1 ta' Mejju 2012 u fl-1 ta' Frar 2014 ripettivament.

                     (6)

                     Il-Konvenzjoni inkludiet il-parteċipanti fil-Proċess ta' Stabbilizzazzjoni u ta' Assoċjazzjoni fiż-żona Pan-Ewro-Mediterranja tal-akkumulazzjoni tal-oriġini.

                     (7)

                     Il-Protokoll 1 għandu għalhekk jiġi sostitwit bi protokoll ġdid li jagħmel referenza għall-Konvenzjoni,

               ADOTTA DIN ID-DEĊIŻJONI:
         Artikolu 1
         Il-Protokoll 1 għall-Ftehim bejn il-Komunità Ewropea tal-Faħam u l-Azzar u r-Repubblika tat-Turkija dwar il-kummerċ fi prodotti koperti mit-Trattat li jistabbilixxi l-Komunità Ewropea tal-Faħam u l-Azzar, li jikkonċerna d-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva, huwa sostitwit bit-test li jinsab fl-Anness għal din id-Deċiżjoni.
         Artikolu 2
         Din id-Deċiżjoni tidħol fis-seħħ fid-data tal-adozzjoni tagħha.
         Tibda tapplika minn … (*).

            Magħmul fi

                  Għall- Kumitat Konġunt UE-Turkija

                  Il-President

            (1)  ĠU L 227, 7.9.1996, p. 3.

            (2)  ĠU L 54, 26.2.2013, p. 4.

            (*)  Id-data tal-applikazzjoni ser tiġi determinata mill-Kumitat Konġunt.

            ANNESS

                  “Protokoll 1
                  li jikkonċerna d-definizzjoni tal-kunċett ta' ‘prodotti oriġinarji’ u metodi ta' kooperazzjoni amministrattiva
                  Artikolu 1
                  Regoli tal-oriġini applikabbli
                  1.   Għall-fini tal-implimentazzjoni ta' dan il-Ftehim, għandhom japplikaw l-Appendiċi I u d-dispożizzjonijiet rilevanti ta' Appendiċi II għall-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji (1) (il-‘Konvenzjoni’).
                  2.   Ir-referenzi kollha għal ‘ftehim rilevanti’ fl-Appendiċi I u fid-dispożizzjonijiet rilevanti tal-Appendiċi II għall-Konvenzjoni għandhom jiġu interpretati li jfissru dan il-Ftehim.
                  Artikolu 2
                  Riżoluzzjoni ta' tilwim
                  1.   Meta jinqala' xi tilwim fir-rigward tal-proċeduri ta' verifika tal-Artikolu 32 tal-Appendiċi I għall-Konvenzjoni li ma jkunx jista' jiġi riżolut bejn l-awtoritajiet doganali li jitolbu l-verifika u l-awtoritajiet doganali responsabbli għat-twettiq ta' dik il-verifika, it-tilwim għandu jitressaq quddiem il-Kumitat Konġunt.
                  2.   Fil-każijiet kollha r-riżoluzzjoni tat-tilwim bejn l-importatur u l-awtoritajiet doganali tal-pajjiż importatur għandha ssir skont il-leġiżlazzjoni ta' dak il-pajjiż.
                  Artikolu 3
                  Emendi għall-Protokoll
                  Il-Kumitat Konġunt jista' jiddeċiedi li jemenda dan il-Protokoll.
                  Artikolu 4
                  Irtirar mill-Konvenzjoni
                  1.   Jekk l-Unjoni Ewropea jew it-Turkija jaghtu avviż bil-miktub lid-depożitarju tal-Konvenzjoni dwar l-intenzjoni tagħhom li jirtiraw mill-Konvenzjoni skont l-Artikolu 9 tagħha, l-Unjoni Ewropea u t-Turkija għandhom immedjatament jidħlu f'negozjati dwar ir-regoli tal-oriġini għall-iskop tal-implimentazzjoni ta' dan il-Ftehim.
                  2.   Sakemm jidħlu fis-seħħ tali regoli tal-oriġini nnegozjati mill-ġdid, ir-regoli tal-oriġini li jinsabu fl-Appendiċi I u, fejn xieraq, id-dispożizzjonijiet rilevanti ttal-Appendiċi II għall-Konvenzjoni, applikabbli fil-mument tal-irtirar, jibqgħu japplikaw għal dan il-Ftehim. Madankollu, mill-mument tal-irtirar, ir-regoli tal-oriġini li jinsabu fl-Appendiċi I u, fejn xieraq, id-dispożizzjonijiet rilevanti tal-Appendiċi II għall-Konvenzjoni, għandhom jiġu interpretati b'mod li jippermetti akkumulazzjoni bilaterali bejn l-Unjoni Ewropea u t-Turkija biss.
                  Artikolu 5
                  Dispożizzjonijiet tranżitorji — akkumulazzjoni
                  Minkejja l-Artikoli 16(5) u 21(3) tal-Appendiċi I għall-Konvenzjoni, fejn l-akkumulazzjoni tinvolvi biss l-Istati tal-EFTA, il-Gżejjer Faeroe, l-Unjoni Ewropea, it-Turkija u l-parteċipanti fil-Proċess ta' Stabilizzazzjoni u ta' Assoċjazzjoni, il-prova tal-oriġini tista' tkun ċertifikat tal-moviment EUR.1 jew dikjarazzjoni tal-oriġini.”

               (1)  ĠU L 54, 26.2.2013, p. 4.


title: 2005/472/KE: Deċiżjoni tal-Kummissjoni ta’ l- 24 ta’ Ġunju 2005 dwar il-finanzjament ta’ l-istudji, l-evalwazzjonijiet u l-assessjar ta’ l-impatt li jkopru l-oqsma tas-sigurtà alimentari, is-saħħa u l-benesseri ta' l-annimali u ż-żootekniki

text:
               12.12.2006

               MT

               Il-Ġurnal Uffiċjali ta’ l-Unjoni Ewropea

               158

         DEĊIŻJONI TAL-KUMMISSJONI
   ta’ l-24 ta’ Ġunju 2005
   dwar il-finanzjament ta’ l-istudji, l-evalwazzjonijiet u l-assessjar ta’ l-impatt li jkopru l-oqsma tas-sigurtà alimentari, is-saħħa u l-benesseri ta' l-annimali u ż-żootekniki
   (2005/472/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni tal-Kunsill 90/424/KEE tas-26 ta’ Ġunju 1990 dwar in-nefqa fil-qasam veterinarju (1), u b’mod partikolari l-Artikolu 20 tagħha,
   Billi:

               (1)

               Taħt id-Deċiżjoni 90/424/KEE tas-26 ta’ Ġunju 1990 dwar in-nefqa fil-qasam veterinarju, il-Komunità għandha tieħu jew tgħin lill-Istati Membri jieħdu l-miżuri tekniċi u xjentifiċi neċessarji għall-iżvilupp tal-leġiżlazzjoni veterinarja Komunitarja u għall-iżvilupp ta’ l-edukazzjoni jew it-taħriġ veterinarju.

               (2)

               L-istudji, l-assessjar ta’ l-impatt kif ukoll l-evalwazzjonijiet sistematiċi u f’waqthom tal-programmi tan-nefqa tagħha huma prijorità stabbilita għall-Kummissjoni Ewropea (KE), bħala mezz ta’ kontabilità għall-amministrazzjoni ta’ fondi allokati u bħala mod kif tingħata spinta lill-kultura tat-tagħlim tal-lezzjonijiet fl-organizzazzjoni kollha, partikolarment f’kuntest ta’ iżjed konċentrazzjoni fuq it-tip ta’ tmexxija msejsa fuq ir-riżultati.

               (3)

               Sabiex jitwettqu dawn il-kompiti, ħarġet sejħa għall-offerti għal kuntratt ta’ qafas ta’ evalwazzjoni li jkopri l-oqsma ta’ politika tas-sigurtà alimentari, is-saħħa u l-benesseri ta’ l-annimali, u ż-żootekniki wara proċedura miftuħa matul l-aħħar kwart ta' l-2004.

               (4)

               Dan il-kuntratt ta’ qafas mistenni li jipprovdi informazzjoni relevanti, f'waqtha u ta' kwalità għolja li ser isservi ta’ bażi għat-teħid tad-deċiżjonijiet mill-Komunità;

               (5)

               Il-kompiti kollha individwali għandhom ikunu soġġetti għal arranġamenti speċifiċi. Kif inhu mfisser fil-kuntratt ta' qafas, dawn il-ftehimiet għandhom jiġu ffirmati bejn il-Kummissjoni u l-kuntrattur magħżul.

               (6)

               Il-miżura prevista f’din id-Deċiżjoni taqbel ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali.

         IDDEĊIDIET KIF ĠEJ:
   Artikolu Waħdani
   L-azzjonijiet deskritti fl-Anness għal din id-Deċiżjoni huma approvati għall-għan tal-finanzjament tagħhom.

      Magħmul fi Brussell, nhar l-24 ta’ Ġunju 2005.

            Għall-Kummissjoni

         Markos KYPRIANOU

            Membru tal-Kummissjoni

      (1)  ĠU L 224, 18.8.1990, p. 19. Direttiva kif emendata l-aħħar mir-Regolament (KE) Nru 806/2003, (ĠU L 122, 16.5.2003, p. 1).

      ANNESS

         Dominju: Is-sigurtà ta' l-ikel, is-saħħa u l-benesseri ta' l-annimali u ż-żootekniki.

         Bażi legali: Id-Deċiżjoni 90/424/KEE tas-26 ta’ Ġunju 1990 dwar l-infiq fil-qasam veterinarju.

         Ħidmiet assenjati:

                  —

                  Diversi tipi ta' studji u servizzi oħra li jassistu fit-tifsil u t-tħejjija tal-proposti tal-Kummisjoni;

                  —

                  Assessjar ta’ l-impatti/evalwazzjonijiet ex ante;

                  —

                  Evalwazzjonijiet interim u ex-post.

            L-evalwazzjoni tal-Politika Sanitarja Komunitarja dwar l-Annimali (CAHP - Community Animal Health Policy) 1995-2004 u l-għażliet ta’ politika possibbli għall-ġejjieni (inkluż mudell għall-finanzjament tar-riskji għall-epidemiji tal-bhejjem) ntgħażlu bħala prijorità għall-2005.

         Approprjazzjonijiet 2005:

                  —

                  17 04 02 — Miżuri oħra fil-qasam veterinarju, tal-benesseri ta’ l-annimali u s-saħħa pubblika: EUR 500 000

                  —

                  17 01 01 04 — Studju sperimentali: mudell għall-finanzjament tar-riskji għall-epidemiji tal-bhejjem — Nefqa fuq il-ġestjoni amministrattiva: EUR 500 000.

         Baġit: massimu ta’ EUR 1 000 000 għall-ewwel sena tal-kuntratt ta’ qafas.

         Numru ta' azzjonijiet speċifiċi previsti: Madwar 6.

         L-azzjonijiet kollha għandhom jiġu rregolati b'regoli ta' prokura pubblika komuni: użu in casu tal-kuntratt ta' qafas eżistenti.


title: 2011/579/UE: Deċiżjoni tal-Parlament Ewropew tal- 10 ta’ Mejju 2011 dwar l-għeluq tal-kontijiet tal-Aġenzija Ewropea għall-Ambjent għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/160

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar l-għeluq tal-kontijiet tal-Aġenzija Ewropea għall-Ambjent għas-sena finanzjarja 2009
   (2011/579/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea għall-Ambjent għas-sena finanzjarja 2009,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Ambjent għas-sena finanzjarja 2009, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),

               —

               wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KEE) Nru 1210/90 tas-7 ta’ Mejju 1990 dwar l-istabbiliment tal-Aġenzija tal-Ambjent Ewropew u n-Network tal-Informazzjoni u l-Osservazzjoni tal-Ambjent Ewropew (3), u b’mod partikolari l-Artikolu 13 tiegħu,

               —

               wara li kkunsidra r-Regolament (KE) Nru 401/2009 tal-Parlament Ewropew u tal-Kunsill tat- 23 ta’ April 2009 dwar l-Aġenzija Ewropea għall-Ambjent u n-Netwerk Ewropew ta’ Informazzjoni u Osservazzjoni tal-Ambjent (4), u b’mod partikolari l-Artikolu 13 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar il-qafas ta’ Regolament Finanzjarju għall-entitajiet imsemmija fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0122/2011),

               1.

               Japprova l-għeluq tal-kontijiet tal-Aġenzija Ewropea għall-Ambjent għas-sena finanzjarja 2009;

               2.

               Jagħti istruzzjonijiet lill-President tiegħu biex jgħaddi din id-Deċiżjoni lid-Direttur Eżekuttiv tal-Aġenzija Ewropea għall-Ambjent, lill-Kunsill, lill-Kummissjoni u lill-Qorti tal-Awdituri, u biex jiżgura l-pubblikazzjoni tagħhom f’Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 338, 14.12.2010, p. 58.

      (2)  ĠU L 248, 16.9.2002, p. 1.

      (3)  ĠU L 120, 11.5.1990, p. 1.

      (4)  ĠU L 126, 21.5.2009, p. 13.

      (5)  ĠU L 357, 31.12.2002, p. 72.


title: Deċiżjoni tal-Kunsill (UE) 2017/426 tas-7 ta' Marzu 2017 li taħtar membru u membru supplenti, proposti mir-Renju tad-Danimarka, fil-Kumitat tar-Reġjuni

text:
               10.3.2017

               MT

               Il-Ġurnal Uffiċjali tal-Unjoni Ewropea

               L 64/108

         DEĊIŻJONI TAL-KUNSILL (UE) 2017/426
   tas-7 ta' Marzu 2017
   li taħtar membru u membru supplenti, proposti mir-Renju tad-Danimarka, fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Filwaqt li kkunsidra l-proposta mill-Gvern Daniż,
   Billi:

               (1)

               Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020. Fil-5 ta' April 2016, bid-Deċiżjoni tal-Kunsill (UE) 2016/552 (4), is-Sur Thomas KASTRUP-LARSEN ġie sostitwit mis-Sur Erik NIELSEN bħala membru.

               (2)

               Konsegwentement għal tmiem il-mandat tas-Sur Erik NIELSEN, sar vakanti s-siġġu ta' membru fil-Kumitat tar-Reġjuni.

               (3)

               Konsegwentement għall-ħatra tas-Sinjura Kirstine BILLE bħala membru tal-Kumitat tar-Reġjuni, sar vakanti s-siġġu ta' membru supplenti,

         ADOTTA DIN ID-DEĊIŻJONI:
   Artikolu 1
   Huma b'dan maħturin fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

               (a)

               bħala membru:

                           —

                           Is-Sinjura Kirstine BILLE, Deputy Mayor of Syddjurs Municipality,

               (b)

               bħala membru supplenti:

                           —

                           Is-Sinjura Kirsten JENSEN, Deputy Mayor of Hillerød Municipality.

         Artikolu 2
   Din id-Deċiżjoni tidħol fis-seħħ fil-jum tal-adozzjoni tagħha.

      Magħmul fi Brussell, is-7 ta' Marzu 2017.

            Għall-Kunsill

            Il-President

         L. GRECH

      (1)  Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

      (2)  Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

      (3)  Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).

      (4)  Deċiżjoni tal-Kunsill (UE) 2016/552 tal-5 ta' April 2016 li taħtar membru, propost mir-Renju tad-Danimarka, fil-Kumitat tar-Reġjuni (ĠU L 95, 9.4.2016, p. 12).


title: 2009/652/KE: Deċiżjoni tal-Parlament Ewropew tat- 23 ta’ April 2009 dwar l-għeluq tal-kontijiet taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2007

text:
               26.9.2009

               MT

               Il-Ġurnal Uffiċjali tal-Unjoni Ewropea

               L 255/136

         DEĊIŻJONI TAL-PARLAMENT EWROPEW
   tat-23 ta’ April 2009
   dwar l-għeluq tal-kontijiet taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2007
   (2009/652/KE)
   IL-PARLAMENT EWROPEW,

               —

               wara li kkunsidra l-kontijiet annwali definittivi taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2007 (1),

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2007, flimkien mat-tweġibiet taċ-Ċentru (2),

               —

               wara li kkunsidra r-rakkomandazzjoni tal-Kunsill tat-10 ta’ Frar 2009 (5588/2009 – C6-0060/2009),

               —

               wara li kkunsidra t-Trattat KE, u b’mod partikolari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 851/2004 tal-Parlament Ewropew u tal-Kunsill tal-21 ta’ April 2004 li jistabbilixxi Ċentru Ewropew għall-Prevenzjoni u l-Kontroll tal-Mard (4), u b’mod partikolari l-Artikolu 23 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-23 ta’ Diċembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 71 u l-Anness V tar-Regoli tal-Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A6-0170/2009),

               1.

               Jinnota li l-kontijiet annwali definittivi taċ-Ċentru Ewropew għall-Prevenzjoni u l-Kontroll tal-Mard huma kif annessi mar-rapport tal-Qorti tal-Awdituri;

               2.

               Japprova l-għeluq tal-kontijiet taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2007;

               3.

               Jagħti istruzzjonijiet lill-President tiegħu biex jgħaddi din id-Deciżjoni lid-Direttur taċ-Ċentru Ewropew għall-Prevenzjoni u l-Kontroll tal-Mard, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Klaus WELLE

      (1)  ĠU C 278, 31.10.2008, p. 48.

      (2)  ĠU C 311, 5.12.2008, p. 122.

      (3)  ĠU L 248, 16.9.2002, p. 1.

      (4)  ĠU L 142, 30.4.2004, p. 1.

      (5)  ĠU L 357, 31.12.2002, p. 72.


title: 2010/539/UE: Deċiżjoni tal-Parlament Ewropew tal- 5 ta' Mejju 2010 dwar l-għeluq tal-kontijiet tal-Aġenzija Ewropea għas-Sigurtà u s-Saħħa fuq il-Post tax-Xogħol għas-sena finanzjarja 2008

text:
               25.9.2010

               MT

               Il-Ġurnal Uffiċjali tal-Unjoni Ewropea

               L 252/191

         DEĊIŻJONI TAL-PARLAMENT EWROPEW
   tal-5 ta' Mejju 2010
   dwar l-għeluq tal-kontijiet tal-Aġenzija Ewropea għas-Sigurtà u s-Saħħa fuq il-Post tax-Xogħol għas-sena finanzjarja 2008
   (2010/539/UE)
   IL-PARLAMENT EWROPEW,
   wara li kkunsidra l-kontijiet annwali definittivi tal-Aġenzija Ewropea għas-Saħħa u s-Sigurtà fuq il-Post tax-Xogħol għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għas-Saħħa u s-Sigurtà fuq il-Post tax-Xogħol għas-sena finanzjarja 2008, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tas-16 ta' Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 2062/94 tat-18 ta' Lulju 1994 li jistabbilixxi Aġenzija Ewropea għas-Sigurtà u s-Saħħa fuq il-Post tax-Xogħol (3), u b'mod partikolari l-Artikolu 14 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (4), u bmod partikulari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A7-0069/2010),

               1.

               Japprova l-għeluq tal-kontijiet tal-Aġenzija Ewropea għas-Sigurtà u s-Saħħa fuq il-Post tax-Xogħol għas-sena finanzjarja 2008;

               2.

               Jagħti istruzzjonijiet lill-President tiegħu biex jgħaddi din id-Deciżjoni lid-direttur tal-Aġenzija Ewropea għas-Sigurtà u s-Saħħa fuq il-Post tax-Xogħol, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 304, 15.12.2009, p. 49.

      (2)  ĠU L 248, 16.9.2002, p. 1.

      (3)  ĠU L 216, 20.8.1994, p. 1.

      (4)  ĠU L 357, 31.12.2002, p. 72.


title: 2012/524/UE: Deċiżjoni tal-Kunsill tal- 24 ta’ Settembru 2012 li taħtar membru Ċek u membru supplenti Ċek fil-Kumitat tar-Reġjuni

text:
               28.9.2012

               MT

               Il-Ġurnal Uffiċjali tal-Unjoni Ewropea

               L 263/41

         DEĊIŻJONI TAL-KUNSILL
   tal-24 ta’ Settembru 2012
   li taħtar membru Ċek u membru supplenti Ċek fil-Kumitat tar-Reġjuni
   (2012/524/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Ċek,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Konsegwentement għat-tmiem tal-mandat tas-Sur Pavel BÉM, sar vakanti s-siġġu ta’ membru fil-Kumitat tar-Reġjuni. Konsegwentement għat-tmiem tal-mandat tas-Sinjura Milada EMMEROVÁ, sar vakanti s-siġġu ta’ membru supplenti fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Huma b’dan maħturin membri fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               (a)

               bħala membru:

                           —

                           is-Sur Bohuslav SVOBODA, primátor, hlavní město Praha

                     u

               (b)

               bħala membru supplenti:

                           —

                           is-Sur Milan CHOVANEC, hejtman, Plzeňský kraj.

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, l-24 ta’ Settembru 2012.

            Għall-Kunsill

            Il-President

         A. D. MAVROYIANNIS

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: Deċiżjoni tal-Kunsill (UE) 2015/1994 tas-26 ta' Ottubru 2015 dwar l-iffirmar, f'isem l-Unjoni Ewropea, tal-Protokoll Emendatorju għall-Ftehim bejn il-Komunità Ewropea u l-Prinċipat tal-Liechtenstein li jistabbilixxi miżuri ekwivalenti għal dawk stipulati fid-Direttiva tal-Kunsill 2003/48/KE dwar tassazzjoni ta' dħul minn tfaddil fil-forma ta' pagamenti ta' imgħaxx

text:
               6.11.2015

               MT

               Il-Ġurnal Uffiċjali tal-Unjoni Ewropea

               L 290/16

         DEĊIŻJONI TAL-KUNSILL (UE) 2015/1994
   tas-26 ta' Ottubru 2015
   dwar l-iffirmar, f'isem l-Unjoni Ewropea, tal-Protokoll Emendatorju għall-Ftehim bejn il-Komunità Ewropea u l-Prinċipat tal-Liechtenstein li jistabbilixxi miżuri ekwivalenti għal dawk stipulati fid-Direttiva tal-Kunsill 2003/48/KE dwar tassazzjoni ta' dħul minn tfaddil fil-forma ta' pagamenti ta' imgħaxx
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 115, flimkien mal-Artikolu 218(5) u t-tieni subparagrafu tal-Artikolu 218(8) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fl-14 ta' Mejju 2013 l-Kunsill awtorizza lill-Kummissjoni sabiex tniedi negozjati mal-Prinċipat tal-Liechtenstein biex temenda l-Ftehim bejn il-Komunità Ewropea u l-Prinċipat tal-Liechtenstein li jistabbilixxi miżuri ekwivalenti għal dawk stipulati fid-Direttiva tal-Kunsill 2003/48/KE dwar tassazzjoni ta' dħul minn tfaddil fil-forma ta' pagamenti ta' imgħaxx (1) (il-“Ftehim”), sabiex dak il-Ftehim jiġi allinjat mal-iżviluppi reċenti fil-livell globali fejn ġie miftiehem li l-iskambju awtomatiku ta' informazzjoni jiġi promoss bħala standard internazzjonali.

               (2)

               It-test tal-Protokoll Emendatorju għall-Ftehim (il-“Protokoll Emendatorju”), li huwa r-riżultat tan-negozjati, jirrifletti b'mod korrett id-direttivi tan-negozjati maħruġa mill-Kunsill, billi jallinja l-Ftehim mal-aktar żviluppi reċenti fil-livell internazzjonali rigward l-iskambju awtomatiku ta' informazzjoni, jiġifieri mal-Istandard Globali għall-iskambju awtomatiku ta' informazzjoni dwar kontijiet finanzjarji fi kwistjonijiet tat-taxxa żviluppat mill-Organizzazzjoni għall-Kooperazzjoni u l-Iżvilupp Ekonomiċi (OECD). L-Unjoni, l-Istati Membri u l-Prinċipat ta' Liechtenstein ipparteċipaw b'mod attiv fil-ħidma tal-Forum Globali tal-OECD immirata lejn l-għoti ta' appoġġ għall-iżvilupp u l-implimentazzjoni ta' dak l-Istandard. It-test tal-Ftehim, kif emendat bil-Protokoll Emendatorju, huwa l-bażi legali għall-implimentazzjoni tal-Istandard Globali fir-relazzjonijiet bejn l-Unjoni u l-Prinċipat ta' Liechtenstein.

               (3)

               Il-Protokoll Emendatorju għandu jiġi ffirmat,

         ADOTTA DIN ID-DEĊIŻJONI:
   Artikolu 1
   L-iffirmar f'isem l-Unjoni tal-Protokoll Emendatorju għall-Ftehim bejn il-Komunità Ewropea u l-Prinċipat ta' Liechtenstein li jistabbilixxi miżuri ekwivalenti għal dawk stipulati fid-Direttiva tal-Kunsill 2003/48/KE dwar tassazzjoni ta' dħul minn tfaddil fil-forma ta' pagamenti ta' imgħaxx huwa b'dan awtorizzat, soġġett għall-konklużjoni tal-imsemmi Protokoll Emendatorju (2).
   Artikolu 2
   Il-President tal-Kunsill huwa b'dan awtorizzat li jinnomina lill-persuna jew persuni bis-setgħa li jiffirmaw il-Protokoll Emendatorju f'isem l-Unjoni.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, is-26 ta' Ottubru 2015.

            Għall-Kunsill

            Il-President

         C. DIESCHBOURG

      (1)  ĠU L 379, 24.12.2004, p. 84.

      (2)  It-test tal-Protokoll emendatorju ser jiġi ppubblikat flimkien mad-deċiżjoni mal-konklużjoni tiegħu.


Avviż Legali Importanti

|

32005D0134

Deċiżjoni tal-Kunsill 2005/134/PESK ta' l- 20 ta’ Diċembru 2004 dwar il-konklużjoni ta' ftehim bejn l-Unjoni Ewropea u r-Repubblika tal-Bulgarija li jistabbilixxi qafas għall-parteċipazzjoni tar-Repubblika tal-Bulgarija fl-operazzjoni ta' l-Unjoni Ewropea għall-immaniġġjar ta' kriżi

Official Journal L 046 , 17/02/2005 P. 0049 - 0049 Official Journal L 159 , 13/06/2006 P. 0126 - 0126

		Deċiżjoni tal-Kunsill 2005/134/PESKta' l- 20 ta’ Diċembru 2004dwar il-konklużjoni ta' ftehim bejn l-Unjoni Ewropea u r-Repubblika tal-Bulgarija li jistabbilixxi qafas għall-parteċipazzjoni tar-Repubblika tal-Bulgarija fl-operazzjoni ta' l-Unjoni Ewropea għall-immaniġġjar ta' kriżiIL-KUNSILL TA' L-UNJONI EWROPEA,Wara li kkunsidra t-Trattat dwar l-Unjoni Ewropea, u b'mod partikolari l-Artikoli 24 tiegħu,Wara li kkunsidra r-rakkomandazzjoni mill-Presidenza,Billi:(1) Il-kondizzjonijiet dwar il-parteċipazzjoni ta' stati terzi f'operazzjoni ta' l-UE għall-immaniġġjar ta' kriżi għandhom jiġu stabbiliti fi Ftehim li jistabbilixxi qafas għal tali parteċipazzjoni possibli fil-ġejjieni, iktar milli wieħed jiddefenixxi dawn il-kondizzjonijiet fuq bażi ta' każ b'każ għal kull operazzjoni konċernata.(2) Wara l-awtorizzazzjoni mill-Kunsill fit- 23 ta' Frar 2004, il-Presidenza, megħjuna mis-Segretarju-Ġenerali/Rappreżentant Għoli, innegozjat Ftehim bejn l-Unjoni Ewropea u r-Repubblika tal-Bulgarija li jistabbilixxi qafas għall-parteċipazzjoni tar-Repubblika tal-Bulgarija fl-operazzjoni ta' l-Unjoni Ewropea għall-immaniġġjar ta' kriżi.(3) Il-Ftehim għandu jiġi approvat,IDDEĊIEDA KIF ĠEJ:Artikolu 1Il-Ftehim bejn l-Unjoni Ewropea u r-Repubblika tal-Bulgarija li jistabbilixxi qafas għall-parteċipazzjoni tar-Repubblika tal-Bulgarija fl-operazzjoni ta' l-Unjoni Ewropea għall-immaniġġjar ta' kriżi huwa hawnhekk approvat f'isem l-Unjoni Ewropea.It-test tal-Ftehim huwa mehmuż ma' din id-Deċiżjoni.Artikolu 2Il-President tal-Kunsill huwa b'dan awtorizzat jinnomina l-persuna/persuni li għandhom is-setgħa li jiffirmaw il-Ftehim sabiex tintrabat l-Unjoni Ewropea.Artikolu 3Din id-Deċiżjoni għandu jkollha effett fil-jum ta' l-adozzjoni tagħha.Artikolu 4Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.Magħmula fi Brussel, nhar il- 20 ta’ Diċembru 2004.Għall-KunsillIl-PresidentP. van Geel--------------------------------------------------Ftehimbejn l-Unjoni Ewropea u Repubblika tal-Bulgarija li jistabbilixxi qafas għall-parteċipazzjoni tar-Repubblika tal-Bulgarijafl-operazzjoni ta' l-Unjoni Ewropea għall-immaniġġjar ta' kriżiL-UNJONI EWROPEA,min-naħa l-waħda, uIR-REPUBBLIKA TAL-BULGARIJA,min-naħa l-oħra,minn hawn 'l quddiem imsejjħa "l-Partijiet",Billi:(1) L-Unjoni Ewropea (UE) tista' tiddeċiedi li tieħu azzjoni fil-qasam ta' maniġġjar ta' kriżi.(2) L-Unjoni Ewropea tiddeċiedi jekk stati terzi jkunux mistiedna biex jipparteċipaw f'operazzjoni ta' l-UE għall-immaniġġjar ta' kriżi. Ir-Repubblika tal-Bulgarija tista' taċċetta l-istedina mill-Unjoni Ewropea u toffri l-kontribut tagħha. F'tali każ, l-Unjoni Ewropea tiddeċiedi dwar jekk taċċettax il-kontribut propost tar-Repubblika tal-Bulgarija.(3) Jekk l-Unjoni Ewropea tiddeċiedi li tieħu r-responsabbiltà għal operazzjoni militari ta' maniġġjar ta' kriżi b'rikors għall-assi u l-kapaċitajiet tan-NATO, ir-Repubblika tal-Bulgarija tista' tesprimi l-intenzjoni tagħha fil-prinċipju li tipparteċipa fl-operazzjoni.(4) Il-Kunsill Ewropew fi Brussel fl- 24 u l- 25 ta' Ottubru 2002 qabel fuq il-modalitajiet għall-implimentazzjoni tad-dispożizzjonijiet miftiehma mill-Kunsill Ewropew ta' Nizza fis- 7- 9 ta' Diċembru 2000 dwar l-involviment tal-membri Ewropej tan-NATO li mhumiex membri ta' l-UE fil-manaġġar ta' kriżijiet immexxija mill-UE.(5) Il-kondizzjonijiet rigward il-parteċipazzjoni tar-Repubblika tal-Bulgarija f'operazzjonijiet ta' maniġġjar ta' kriżi ta' l-UE għandhom jiġu stabbiliti fi Ftehim li jistabbilixxi qafas għal tali parteċipazzjoni fil-ġejjieni, iktar milli jiġu definiti dawn il-kondizzjonijiet fuq bażi ta' każ b'każ għal kull operazzjoni konċernata;(6) Tali Ftehim għandu jkun mingħajr ħsara għall-awtonomija tat-teħid ta' deċiżjonijiet ta' l-Unjoni Ewropea, u ma għandux jiġġudika minn qabel in-natura każ b'każ tad-deċiżjonijiet tar-Repubblika tal-Bulgarija li tipparteċipa f'operazzjoni ta' l-UE għall-immaniġġjar ta' kriżi.(7) Tali Ftehim għandu jindirizza biss operazzjonijiet ta' maniġġjar ta' kriżi ta' l-UE fil-ġejjieni u għandu jkun mingħajr ħsara għal ftehim li forsi diġà jeżistu li jirregolaw il-parteċipazzjoni tar-Repubblika tar-Repubblika tal-Bulgarija f'operazzjoni ta' l-UE għall-immaniġġjar ta' kriżi li diġà nbdiet,QABLU KIF ĠEJ:SEZZJONI IDISPOSIZZJONIJIET ĠENERALIArtikolu 1Deċiżjonijiet dwar il-parteċipazzjoni1. Wara d-deċiżjoni ta' l-Unjoni Ewropea li tistieden lir-Repubblika tal-Bulgarija biex tipparteċipa f'operazzjoni ta' l-UE għall-immaniġġjar ta' kriżi, u ladarba r-Repubblika tal-Bulgarija tkun iddeċidiet li tipparteċipa, ir-Repubblika tal-Bulgarija għandha tipprovdi informazzjoni dwar il-kontribut propost tagħha lill-Unjoni Ewropea.2. Fejn l-Unjoni Ewropea tkun iddeċidiet li tieħu r-responsabbiltà għal operazzjoni militari ta' maniġġjar ta' kriżi b'rikors għall-assi u l-kapaċitajiet tan-NATO, ir-Repubblika tal-Bulgarija tinforma lill-Unjoni Ewropea bi kwalunkwe intenzjoni tagħha li tipparteċipa fl-operazzjoni, u sussegwentement tipprovdi informazzjoni dwar kwalunkwe kontribut propost.3. Il-valutazzjoni mill-Unjoni Ewropea tal-kontribut tar-Repubblika tal-Bulgarija għandha ssir b'konsultazzjoni mar-Repubblika tal-Bulgarija.4. L-Unjoni Ewropea għandha tipprovdi lir-Repubblika tal-Bulgarija b'indikazzjoni bikrija ta' kontribut probabbli għall-ispejjeż komuni ta' l-operazzjoni mill-aktar fis possibbli bil-ħsieb li tgħin lir-Repubblika tal-Bulgarija fil-formulazzjoni ta' l-offerta tagħha.5. L-Unjoni Ewropea għandha tikkomunika r-riżultat tal-valutazzjoni lir-Repubblika tal-Bulgarija permezz ta' ittra bil-ħsieb li tassigura l-parteċipazzjoni tar-Repubblika tal-Bulgarija skond id-dispożizzjonijiet ta' dan il-Ftehim.Artikolu 2Qafas1. Ir-Repubblika tal-Bulgarija għandha tassoċja ruħha ma' l-Azzjoni Konġunta li biha l-Kunsill ta' l-Unjoni Ewropea jiddeċiedi li l-UE ser twettaq l-operazzjoni ta' maniġġjar ta' kriżi, u ma' kwalunkwe Azzjoni Konġunta jew Deċiżjoni li biha l-Kunsill ta' l-Unjoni Ewropea jiddeċiedi li jestendi l-operazzjoni ta' l-UE għall-immaniġġjar ta' kriżi, skond id-dispożizzjonijiet ta' dan il-Ftehim u kwalunkwe arranġamenti implimentattivi meħtieġa.2. Il-kontribut tar-Repubblika tal-Bulgarija għal operazzjoni ta' l-UE għall-immaniġġjar ta' kriżi huwa bla ħsara għall-awtonomija tat-teħid ta' deċiżjonijiet ta' l-Unjoni Ewropea.Artikolu 3Status ta' persunal u forzi1. L-istatus ta' persunal issekondat għal operazzjoni ċivili ta' l-UE ta' maniġġjar ta' kriżi u/jew il-forzi kontribwiti għal operazzjoni militari ta' l-UE ta' maniġġjar ta' kriżi mir-Repubblika tal-Bulgarija għandhom jiġu regolati mill-Ftehim dwar l-istatus ta' forzi/missjoni, jekk jeżistu, konklużi bejn l-Unjoni Ewropea u l-Istat(i) li fih(om) titwettaq l-operazzjoni.2. L-istatus tal-persunal kontribwit għall-kwartieri ġenerali jew elementi ta' kmand li jinstabu barra l-Istat(i) li fih(om) isseħħ l-operazzjoni ta' l-UE għall-immaniġġjar ta' kriżi, għandu jiġi regolat minn arranġamenti bejn il-kwartieri ġenerali u l-elementi ta' kmand konċernati u r-Repubblika tal-Bulgarija.3. Bla ħsara għall-ftehim dwar l-istatus ta' forzi/missjoni msemmija fil-paragrafu 1, ir-Repubblika tal-Bulgarija għandha teżerċita ġurisdizzjoni fuq il-persunal tagħha li jipparteċipa fl-operazzjoni ta' l-UE għall-immaniġġjar ta' kriżi.4. Ir-Repubblika tal-Bulgarija għandha tkun responsabbli biex twieġeb kwalunkwe pretensjonijiet marbuta ma' parteċipazzjoni f'operazzjoni ta' l-UE għall-immaniġġjar ta' kriżi, minn jew dwar kwalunkwe mill-persunal tagħha. Ir-Repubblika tal-Bulgarija għandha tkun responsabbli biex tressaq kwalunkwe azzjoni, b'mod partikolari legali jew dixxiplinarji, kontra kwalunkwe membru tal-persunal tagħha.5. Ir-Repubblika tal-Bulgarija tintrabat li tagħmel dikjarazzjoni fir-rigward tar-rinunzja ta' pretensjonijiet kontra kwalunkwe Stat li jipparteċipa f'operazzjoni ta' l-UE għall-immaniġġjar ta' kriżi li fiha tipparteċipa r-Repubblika tal-Bulgarija, u li tagħmel dan meta tiffirma dan il-ftehim. Mudell għal tali dikjarazzjoni huwa anness ma' dan il-Ftehim.6. L-Unjoni Ewropea tintrabat li tassigura li l-Istati Membri jagħmlu dikjarazzjoni fir-rigward tar-rinunzja ta' pretensjonijiet, għal kwalunkwe parteċipazzjoni fil-ġejjieni tar-Repubblika tal-Bulgarija f'operazzjoni ta' l-UE għall-immaniġġjar ta' kriżi, u li jagħmlu dan mal-firma ta' dan il-Ftehim. Mudell għal tali dikjarazzjoni huwa anness ma' dan il-Ftehim.Artikolu 4Informazzjoni klassifikata1. Ir-Repubblika tal-Bulgarija għandha tieħu miżuri xierqa biex tiżgura li informazzjoni klassifikata ta' l-UE hija mħarsa skond ir-regolamenti tas-sigurtà tal-Kunsill ta' l-Unjoni Ewropea, u skond gwida ulterjuri maħruġa minn awtoritajiet kompetenti, inkluż il-Kmandant ta' l-Operazzjoni ta' l-UE dwar operazzjoni militari ta' l-UE għall-immaniġġjar ta' kriżi jew mill-Kap tal-Missjoni ta' l-UE dwar operazzjoni ċivili ta' l-UE għall-immaniġġjar ta' kriżi.2. Fejn l-UE u r-Repubblika tal-Bulgarija jkunu kkonkludew ftehim fuq proċeduri ta' sigurtà għall-iskambju ta' informazzjoni klassifikata, id-dispożizzjonijiet ta' tali ftehim għandhom japplikaw fil-kuntest ta' operazzjoni ta' l-UE għall-immaniġġjar ta' kriżi.SEZZJONI IIDISPOŻIZZJONIJIET DWAR PARTEĊIPAZZJONI F'OPERAZZJONIJIET ĊIVILI GĦALL-IMMANIĠĠJAR TA' KRIŻIArtikolu 5Persunal issekondat lil operazzjoni ċivili ta' l-UE għall-immaniġġjar ta' kriżi1. Ir-Repubblika tal-Bulgarija għandha tiżgura li l-persunal tagħha issekondat lil operazzjoni ċivili ta' l-UE għall-immaniġġjar ta' kriżi jidħlu għall-missjoni tagħhom b'mod konformi ma':- l-Azzjoni Konġunta u emendi sussegwenti kif msemmija fl-Artikolu 2(1) ta' dan il-Ftehim;- il-Pjan ta' l-Operazzjoni;- miżuri implimentattivi.2. Ir-Repubblika tal-Bulgarija għandha tinforma fi żmien xieraq lill-Kap tal-Missjoni ta' l-operazzjoni ċivili ta' l-UE għall-immaniġġjar ta' kriżi u lis-Segretarjat Ġenerali tal-Kunsill ta' l-Unjoni Ewropea bi kwalunkwe bidla fil-kontribut tagħha fl-operazzjoni ċivili ta' l-UE għall-immaniġġjar ta' kriżi.3. Persunal issekondat lill-operazzjoni ċivili ta' l-UE għall-immaniġġjar ta' kriżi għandu jagħmel eżami mediku, tilqim u għandu jkun ċertifikat b'mod mediku li hu b'saħħtu għax-xogħol minn awtorità kompetenti mir-Repubblika tal-Bulgarija. Persunal issekondat lill-operazzjoni ċivili ta' l-UE għall-immaniġġjar ta' kriżi għandu jipproduċi kopja ta' din iċ-ċertifikazzjoni.Artikolu 6Linja ta' kmand1. Persunal issekondat mir-Repubblika tal-Bulgarija għandu jwettaq id-doveri tiegħu u jġib ruħhu bl-interessi ta' l-operazzjoni ċivili ta' l-UE għall-immaniġġjar ta' kriżi biss f'moħħu.2. Il-persunal kollu għandu jibqa' taħt il-kmand totali ta' l-awtoritajiet nazzjonali tiegħu.3. Awtoritajiet nazzjonali għandhom jittrasferixxu kontroll operazzjonali lill-Kap tal-Missjoni ta' l-operazzjoni ċivili ta' l-UE għall-immaniġġjar ta' kriżi, li għandu jeżerċita dak il-kmand permezz ta' struttura ġerarkika ta' kmand u kontroll.4. Il-Kap tal-Missjoni għandu jmexxi l-operazzjoni ċivili ta' l-UE għall-immaniġġjar ta' kriżi u jieħu f'idejh l-amministrazzjoni tagħha ta' kuljum.5. Ir-Repubblika tal-Bulgarija għandha jkollha l-istess drittijiet u obbligi f'termini ta' amministrazzjoni ta' kuljum ta' l-operazzjoni bħal Stati Membri ta' l-Unjoni Ewropea li jkunu qed jipparteċipaw fl-operazzjoni, skond l-istrumenti legali msemmija fl-Artikolu 2(1) ta' dan il-Ftehim.6. Il-Kap tal-Missjoni ta' l-operazzjoni ċivili ta' l-UE għall-immaniġġjar ta' kriżi għandu jkun responsabbli għall-kontroll dixxiplinarju tal-persunal ta' l-operazzjoni ċivili ta' l-UE għall-immaniġġjar ta' kriżi. Meta jkun meħtieġ, azzjoni dixxiplinarja għandha tittieħed mill-awtoritá nazzjonali konċernata.7. Għandu jiġi maħtur Punt ta' Kuntatt tal-Kontinġent Nazzjonali (NPC) mir-Repubblika tal-Bulgarija biex jirrappreżenta l-kontinġent nazzjonali tagħha fl-operazzjoni. L-NPC għandu jirraporta lill-Kap tal-Missjoni ta' l-operazzjoni ċivili ta' l-UE għall-immaniġġjar ta' kriżi dwar kwistjonijiet nazzjonali u għandu jkun responsabbli għad-dixxiplina tal-kontinġenti ta' kuljum.8. Id-deċiżjoni li tintemm l-operazzjoni għandha tittieħed mill-Unjoni Ewropea, wara konsultazzjoni mar-Repubblika tal-Bulgarija, sakemm ir-Repubblika tal-Bulgarija tkun għadha qed tikkontribwixxi fl-operazzjoni ċivili ta' l-UE għall-immaniġġjar ta' kriżi fid-data tat-tmiem ta' l-operazzjoni.Artikolu 7Aspetti finanzjarji1. Ir-Repubblika tal-Bulgarija għandha tassumi l-ispejjeż kollha assoċjati mal-parteċipazzjoni tagħha fl-operazzjoni minbarra l-ispejjeż, li huma suġġetti għal finanzjament komuni, kif stabbilit fil-budget tal-ħidma ta' l-operazzjoni. Dan għandu jkun mingħajr ħsara għall-Artikolu 8.2. F'każ ta' mewt, dannu, telf jew ħsara lill-persuni fiżiċi jew ġuridiċi mill-Istat(i) li fih titwettaq l-operazzjoni, ir-Repubblika tal-Bulgarija għandha, meta r-responsabbiltà tagħha tkun ġiet stabbilita, tħallas kumpens skond il-kondizzjonijiet previsti fil-ftehim dwar l-istatus tal-missjoni, jekk jeżistu, kif imsemmi fl-Artikolu 3(1) ta' dan il-Ftehim.Artikolu 8Kontribut għal baġit operazzjonali1. Ir-Repubblika tal-Bulgarija għandha tikkontribwixxi għall-finanzjament tal-budget tal-ħidma ta' l-operazzjoni ċivili ta' l-UE għall-immaniġġjar ta' kriżi.2. Il-kontribut finanzjarju tar-Repubblika tal-Bulgarija fil-budget tal-ħidma għandu jkun l-iktar ammont baxx minn dawn iż-żewġ alternattivi li ġejjin:(a) dak is-sehem ta' l-ammont ta' referenza li huwa fi proporzjon mar-rata tad-Dħul Gross Nazzjonali (GNI) tagħha għat-total tad-Dħul Gross Nazzjonali (GNIs) ta' l-Istati kollha li jkunu qed jikkontribwixxu fil-budget operazzjonali ta' l-operazzjoni; jew(b) dak is-sehem ta' l-ammont ta' referenza fil-budget operazzjonali li huwa fi proporzjon mar-rata tan-numru tal-persunal tagħha parteċipanti fl-operazzjoni għan-numru totali ta' persunal ta' l-Istati kollha parteċipanti fl-operazzjoni.3. Minkejja l-paragrafi 1 u 2, ir-Repubblika tal-Bulgarija ma għandha tagħmel l-ebda kontribut għall-finanzjament ta' għotjiet per diem mħallsa lill-persunal ta' l-Istati Membri ta' l-Unjoni Ewropea.4. Minkejja l-paragrafu 1, l-Unjoni Ewropea għandha, fil-prinċipju, teżenta lill-Istati terzi minn kontributi finanzjarji għal xi operazzjoni ċivili ta' l-UE għall-immaniġġjar ta' kriżi partikolari meta:(a) l-Unjoni Ewropea tiddeċiedi li l-Istat terz parteċipanti fl-operazzjoni jipprovdi kontribut sinifikanti li huwa essenzjali għal din l-operazzjoni; jew(b) l-Istat terz parteċipant fl-operazzjoni għandu GNI per capita li ma jaqbiżx dak ta' kwalunkwe Stat Membru ta' l-Unjoni Ewropea.5. Arranġament dwar il-modalitajiet prattiċi tal-ħlas għandu jiġi iffirmat bejn il-Kap tal-Missjoni ta' l-operazzjoni ċivili ta' l-UE għall-immaniġġjar ta' kriżi u s-servizzi amministrattivi rilevanti tar-Repubblika tal-Bulgarija dwar il-kontributi tar-Repubblika tal-Bulgarija għall-budget tal-ħidma ta' l-operazzjoni ċivili ta' maniġġjar ta' kriżi ta' l-UE. Dan l-arranġament għandu, inter alia, jinkludi d-dispożizzjonijiet li ġejjin:(a) l-ammont konċernat;(b) l-arranġamenti għal ħlas tal-kontribut finanzjarju;(ċ) il-proċedura tal-verifika tal-kontijiet.SEZZJONI IIIDISPOŻIZZJONIJIET DWAR PARTEĊIPAZZJONI F'OPERAZZJONIJIET MILITARI TA' MANIĠĠJAR TA' KRIŻIArtikolu 9Parteċipazzjoni fl-operazzjoni militari ta' l-UE għall-immaniġġjar ta' kriżi1. Ir-Repubblika tal-Bulgarija għandha tiżgura li l-forzi tagħha u l-persunal parteċipanti fl-operazzjoni militari ta' l-UE għall-immaniġġjar ta' kriżi jidħlu għall-missjoni tagħhom b'mod konformi ma':- l-Azzjoni Konġunta u emendi sussegwenti kif msemmija fl-Artikolu 2 (1) ta' dan il-Ftehim;- il-Pjan ta' l-Operazzjoni;- miżuri implimentattivi.2. Persunal issekondat mir-Repubblika tal-Bulgarija għandu jwettaq id-doveri tiegħu u jġib ruħhu bl-interessi ta' l-operazzjoni militari ta' l-UE għall-immaniġġjar ta' kriżi biss f'moħħu.3. Ir-Repubblika tal-Bulgarija għandha tinforma lill-Kmandant ta' l-Operazzjoni ta' l-UE fi żmien xieraq bi kwalunkwe bidla fil-parteċipazzjoni tagħha fl-operazzjoni.Artikolu 10Linja ta' kmand1. Il-forzi u l-persunal kollu parteċipanti fl-operazzjoni militari ta' l-UE għall-immaniġġjar ta' kriżi għandhom jibqgħu taħt il-kmand sħiħ ta' l-awtoritajiet nazzjonali tagħhom.2. L-awtoritajiet nazzjonali għandhom jittrasferixxu l-kmand Operazzjonali u Tattiku u/jew il-kontroll tal-forzi u l-persunal tagħhom lill-Kmandant ta' l-Operazzjoni ta' l-UE. Il-Kmandant ta' l-Operazzjoni ta' l-UE huwa intitolat li jiddelega l-awtorità tiegħu.3. Ir-Repubblika tal-Bulgarija għandha jkollha l-istess drittijiet u obbligi f'termini ta' tmexxija ta' kuljum ta' l-operazzjoni bħal Stati Membri ta' l-Unjoni Ewropea parteċipanti.4. Il-Kmandant ta' l-Operazzjoni ta' l-UE jista', wara konsultazzjonijiet mar-Repubblika tal-Bulgarija, fi kwalunkwe ħin jitlob l-irtirar tal-kontribut tar-Repubblika tal-Bulgarija.5. Rappreżentant Militari Superjuri (SMR) għandu jiġi maħtur mir-Repubblika tal-Bulgarija biex jirrapreżenta l-kontinġent nazzjonali tagħha fl-operazzjoni militari ta' l-UE għall-immaniġġjar ta' kriżi. L-SMR għandu jikkonsulta mal-Kmandant tal-Forza ta' l-UE dwar il-kwistjonijiet kollha li jaffettwaw l-operazzjoni u għandu jkun responsabbli għad-dixxiplina kontinġenti ta' kuljum.Artikolu 11Aspetti finanzjarji1. Mingħajr ħsara għall-Artikolu 12, ir-Repubblika tal-Bulgarija għandha tassumi l-ispejjeż kollha assoċjati mal-parteċipazzjoni tagħha fl-operazzjoni sakemm l-ispejjeż mhumiex suġġett ta' finanzjament komuni kif previst fl-istrumenti legali msemmija fl-Artikolu 2(1) ta' dan il-Ftehim, kif ukoll fid-Deċiżjoni tal-Kunsill 2004/197/PESK tat- 23 ta' Frar 2004 li jistabbilixxi mekkaniżmu għall-amministrazzjoni tal-finanzjament ta' spejjeż komuni ta' operazzjonijiet ta' l-UE li jkollhom implikazzjonijiet militari jew ta' difiża [1].2. F'każ ta' mewt, dannu, telf jew ħsara lill-persuni fiżiċi jew ġuridiċi mill-Istat(i) li fih(om) titwettaq l-operazzjoni, ir-Repubblika tal-Bulgarija għandha, meta r-responsabbiltà tagħha tkun ġiet stabbilita, tħallas kumpens skond il-kondizzjonijiet maħsuba fil-ftehim dwar l-istatus ta' forzi, jekk jeżistu, kif msemmi fl-Artikolu 3(1) ta' dan il-Ftehim.Artikolu 12Kontribut għall-ispejjeż komuni1. Ir-Repubblika tal-Bulgarija għandha tikkontribwixxi għall-finanzjament ta' l-ispejjeż komuni ta' l-operazzjoni militari ta' l-UE għall-immaniġġjar ta' kriżi.2. Il-kontribut finanzjarju tar-Repubblika tal-Bulgarija fl-ispejjeż komuni għandu jkun l-iktar ammont baxx minn dawn iż-żewġ alternattivi li ġejjin:(a) dak is-sehem ta' l-ammont ta' referenza għall-ispejjeż komuni li huwa fi proporzjon mar-rata tal-GNI tagħha għat-total tal-GNIs ta' l-Istati kollha li jkunu qed jikkontribwixxu għall-ispejjeż komuni ta' l-operazzjoni; jew(b) dak is-sehem ta' l-ammont ta' referenza għall-ispejjeż komuni li huwa fi proporzjon mar-rata tan-numru tal-persunal tagħha parteċipanti fl-operazzjoni għan-numru totali ta' persunal ta' l-Istati kollha parteċipanti fl-operazzjoni.Fil-kalkolazzjoni ta' 2(b), fejn ir-Repubblika tal-Bulgarija tikkontribwixxi persunal għall-Operazzjoni jew il-Kwartieri Ġenerali ta' Forza biss, ir-rata użata għandha tkun dik tal-persunal tagħha ma' dik tan-numru totali tal-persunal rispettiv tal-kwartieri ġenerali. Inkella, ir-rata għandha tkun dik tal-persunal kollha kontribwit mir-Repubblika tal-Bulgarija ma' dik tal-persunal totali ta' l-operazzjoni.3. Minkejja l-paragrafu 1, l-Unjoni Ewropea għandha, fil-prinċipju, teżenta lill-Istati terzi minn kontributi finanzjarji għall-ispejjeż komuni ta' operazzjoni militari ta' l-UE għall-immaniġġjar ta' kriżi partikolari meta:(a) l-Unjoni Ewropea tiddeċiedi li l-Istat terz parteċipant fl-operazzjoni jipprovdi kontribut sinifikattiv għal assi u/jew kapaċitajiet li huma essenzjali għal din l-operazzjoni; jew(b) l-Istat terz parteċipant fl-operazzjoni għandu GNI per capita li ma jaqbiżx dak ta' kwalunkwe Stat Membru ta' l-Unjoni Ewropea.4. Arranġament għandu jiġi konkluż bejn l-Amministratur previst fid-Deċiżjoni tal-Kunsill 2004/197/PESK tat- 23 ta' Frar 2004 li tistabbilixxi mekkaniżmu għall-amministrazzjoni tal-finanzjament ta' l-ispejjeż komuni ta' operazzjonijiet ta' l-UE li jkollhom implikazzjonijiet militari jew ta' difiża, u l-awtoritajiet amministrattivi kompetenti tar-Repubblika tal-Bulgarija. Dan l-arranġament għandu jinkludi dispożizzjonijiet inter alia dwar:(a) l-ammont konċernat;(b) l-arranġamenti għall-ħlas tal-kontribut finanzjarju;(ċ) il-proċedura tal-verifika tal-kontijiet.SEZZJONI IVDISPOŻIZZJONIJIET FINALIArtikolu 13Arranġamenti biex jiġi implimentat il-FtehimMingħajr ħsara għad-dispożizzjonijiet ta' l-Artikoli 8(5) u 12(4), kwalunkwe arranġamenti tekniċi u amministrattivi meħtieġa skond l-implimentazzjoni ta' dan il-Ftehim għandhom jiġu konklużi bejn is-Segretarju Ġenerali tal-Kunsill ta' l-Unjoni Ewropea, ir-Rappreżentant Għoli għall-Politika Estera u ta' Sigurtà Komuni, u l-awtoritajiet xierqa tar-Repubblika tal-Bulgarija.Artikolu 14Nuqqas ta' konformitáJekk waħda mill-Partijiet tonqos milli tikkonforma ma' l-obbligi tagħha stabbiliti fl-Artikoli preċedenti, il-Parti l-oħra għandu jkollha d-dritt li ttemm dan il-Ftehim billi tagħti avviż ta' xahar.Artikolu 15Riżoluzzjoni ta' kwistjonijietKwistjonijiet li għandhom x'jaqsmu ma' l-interpretazzjoni jew l-applikazzjoni ta' dan il-Ftehim għandhom jiġu riżolti b'mezzi diplomatiċi bejn il-Partijiet.Artikolu 16Dħul fis-seħħ1. Dan il-Ftehim għandu jidħol fis-seħħ fl-ewwel jum ta' l-ewwel xahar wara li l-Partijiet ikunu innotifikaw lil xulxin bit-twettiq tal-proċeduri interni meħtieġa għal dan il-għan.2. Dan il-Ftehim għandu jiġi applikat provvisorjament mid-data tal-firma.3. Dan il-Ftehim jista' jiġi emendat abbażi ta' ftehim reċiproku bil-miktub bejn il-Partijiet.4. Dan il-Ftehim jista' jiġi ddenunzjat minn Parti waħda b'avviż ta' denunzja bil-miktub mogħti lill-Parti l-oħra. Tali denunzja għandha tibda sseħħ sitt xhur wara li l-Parti l-oħra tirċievi n-notifika.Magħmul fi Brussel, nhar il- 24 ta' Jannar 2005, fil-lingwa Ingliża f'erba' kopji.Għall-Unjoni Ewropea+++++ TIFF +++++Għar-Repubblika tal-Bulgarija+++++ TIFF +++++[1] ĠU. L 63, 28.2.2004, p. 68--------------------------------------------------ANNESSTEST GĦAL DIKJARAZZJONIJIETDikjarazzjoni mill-Istati Membri ta' l-UE:L-Istati Membri ta' l-UE li japplikaw Azzjoni Konġunta ta' l-UE dwar operazzjoni ta' l-UE għall-immaniġġjar ta' kriżi, li tipparteċipa fiha r-Repubblika tal-Bulgarija, sejrin jippruvaw, safejn is-sistemi legali interni tagħhom jippermettu, jirrinunzjaw safejn ikun possibbli l-pretensjonijiet kontra r-Repubblika tal-Bulgarija għal dannu, mewt ta' persunal, jew ħsara lil, jew telf ta', kwalunkwe assi li huma proprjetà tagħhom u wżati mill-operazzjoni ta' l-UE għall-immaniġġjar ta' kriżi jekk tali dannu, mewt, ħsara jew telf:- kien ikkawżat minn persunal mir-Repubblika tal-Bulgarija fl-eżekuzzjoni tad-doveri tagħhom b'konnessjoni ma' l-operazzjoni ta' l-UE għall-immaniġġjar ta' kriżi, ħlief f'każ ta' negliġenza serja jew imġieba ħażina volontarja, jew- seħħew bl-użu ta' kwalunkwe assi fil-propjetà tar-Repubblika tal-Bulgarija, sakemm l-assi ġew użati b'konnessjoni ma' l-operazzjoni u ħlief fil-każ ta' negliġenza serja jew imġieba ħażina volontarja tal-persunal ta' l-operazzjoni ta' l-UE għall-immaniġġjar ta' kriżi mir-Repubblika tal-Bulgarija li kien qed juża dawk l-assi.Dikjarazzjoni mir-Repubblika tal-Bulgarija:Ir-Repubblika tal-Bulgarija waqt li tapplika Azzjoni Konġunta ta' l-UE dwar operazzjoni ta' l-UE għall-immaniġġjar ta' kriżi għandha tipprova, safejn is-sistemi legali interni tagħha hekk jippermettu, tirrinunzja safejn possibbli għal pretensjonijiet kontra kwalunkwe Stat ieħor li qed jipparteċipa fl-operazzjoni ta' l-UE għall-immaniġġjar ta' kriżi għal dannu, mewt ta' persunal tagħha, jew ħsara lil, jew telf ta', kwalunkwe assi li huma proprjetà tagħha u wżati mill-operazzjoni ta' l-UE għall-immaniġġjar ta' kriżi jekk tali dannu, mewt, ħsara jew telf:- kien ikkawżat minn persunal fl-eżekuzzjoni tad-doveri tagħhom b'konnessjoni ma' l-operazzjoni ta' l-UE għall-immaniġġjar ta' kriżi, ħlief f'każ ta' negliġenza serja jew imġieba ħażina volontarja, jew- irriżulta mill-użu ta' kwalunkwe assi ta' Stati parteċipanti fl-operazzjoni ta' l-UE għall-immaniġġjar ta' kriżi, sakemm l-assi jkunu ntużaw b'konnessjoni ma' l-operazzjoni u ħlief f'każ ta' negliġenza serja jew imġieba ħażina volontarja ta' persunal ta' l-operazzjoni ta' l-UE għall-immaniġġjar ta' kriżi li jkun qed juża' dawk l-assi.--------------------------------------------------